title: Darod

text: Darod eli darood on somaliklaani, jonka jäseniä asuu Somaliassa, Somalimaassa, Keniassa ja Etiopiassa (varsinkin Ogadenin alueella). Klaaniin kuuluu noin viidennes Somalian väestöstä. Sen alaklaaneja ovat Dolbohanta, Majerteen, Marehan, Ogaden ja Warsangeli.


title: Darod

text: Tarun mukaan Darod-klaanin esi-isä tuli 900-luvulla Arabian niemimaalta Somalian pohjoisosaan ja nai Dir-klaanista vaimon. Nykykäsityksen mukaan tämä ei kuitenkaan pidä paikkaansa, koska arabialaiset nimet ilmestyivät käyttöön vasta 1400-luvulla.


title: Rahanwein

text: Rahanwein eli Rahanweyn on somaliklaani, jonka jäsenet asuvat Juba- ja Shebellejokien välisellä alueella Etelä- Somaliassa, sekä Bakoolin ja Bayn alueilla ("gobol"). Klaaniin kuuluu noin 17 prosenttia Somalian väestöstä. Useimmat puhuvat somalian kielen maay-murretta. Se jaetaan kahteen alaklaaniin, josta Digiliin kuuluu enimmäkseen rannikon asukkaita ja maanviljelijöitä, kun taas Miriflen jäsenet ovat perinteisesti sisämaan paimentolaisia.


title: Rahanwein

text: Rahanwein-klaanin esi-isien arvellaan muuttaneen nykyiselle asuma-alueelleen bantuekspansion mukana jo ennen Somalian paimentolaisklaaneja. He kuuluivat aikoinaan "Shungwayan kuningaskuntaan", joka ylsi Afrikan itärannikkoa pitkin aina nykyisen Mosambikin alueelle. Paimentolaisklaaneista samalle alueelle ovat asettuneet muun muassa Hawiyet, jotka aikoinaan myös orjuuttivat maanviljelijöitä.


title: Enix

text: Enix kabushikigaisha () oli vuonna 1975 perustettu pääosin videopelien kehittämiseen ja julkaisuun keskittynyt yritys. Huhtikuussa 2003 Enix fuusioitui entisen kilpailijansa Squaren kanssa ja jatkoi toimintaansa nimellä Square Enix.


title: Enix

text: Enixin suosituin pelisarja on yli 20 vuotta vanha "Dragon Quest", joka koostuu kahdeksasta pääsarjan osasta sekä omia alasarjojaan muodostaneista spin-off-peleistä. Tunnetuimpia Enix-nimikkeitä ovat myös "Soul Blazer" ja "Star Ocean" sekä Gangan Comicsin painattama "Fullmetal Alchemist" -sarjakuva.


title: Enix

text: Eidansha Boshu Service Centerin tytäryhtiönä aloittanut Enix toimi muiden yritysten kehittämien pelien julkaisijana. Ensimmäiset julkaisuun päätyvät tietokonepelit päätettiin perustaja Yasuhiro Fukushiman vuonna 1982 järjestämässä PC-pelien ohjelmointikilpailussa, johon osallistui 300 ehdokasta. Valittuihin kuului Kōichi Nakamuran suunnittelema "Door Door", joka Japanissa saavuttamansa 200 000 kappaleen myynnin ansiosta oli varhaisista Enix-peleistä menestyneimpiä. Alkuperäistä tietokoneversiota seuranneen konsolikäännöksen myötä se oli myös Enixin ensimmäinen Famicom-peli. Yhtiön tuottaisammaksi pelisarjaksi osoittautunut "Dragon Quest" sai alkunsa toukokuussa 1986. Ensimmäisen osa myi 1,5 miljoonaa kappaletta. Myyntiluvut kasvoivat peräkkäisinä vuosina ilmestyneiden jatko-osien myötä: "Dragon Quest II":ta myytiin 2,4 miljoonaa kappaletta, "Dragon Quest III":a taas 3,8 miljoonaa.


title: Enix

text:
Huhtikuussa 1989 Enix sulautettiin Konika Enixin ja Enix Productsin ohella emoyhtiö Eidansha Boshuun, jonka uudeksi nimeksi tuli Enix. Tietokonekeskeisen 1980-luvun jälkeen Enix julkaisi pelejä enimmäkseen
konsoleille. "Dragon Quest V" ja "VI" sekä 2 uutta pelisarjaa aloittaneet "Soul Blazer" ja "Star Ocean" julkaistiin Super NES:lle. "Dragon Quest VII":n alusta taas oli PlayStation. Enix vastasi myös samalle konsolille kehitetyn "":n julkaisusta Japanissa.
Vuonna 2001 Enixin maineikkaimpiin mangoihin kuuluvan "Fullmetal Alchemistin" julkaiseminen aloitettiin "Gekkan Shōnen Gangan" -lehdessä. Viimeisimpiä Enixin markkinoille tuomia pelejä ennen Square Enixin syntymistä olivat "" ja "".


title: Incognito Entertainment

text: Incognito Entertainment (alun perin nimellä Incog Inc.) on videopeliyhtiö, jonka ovat muodostaneet alun perin SingleTrac-videopeliyhtiön jäsenet.


title: Incognito Entertainment

text: Incognito sijaitsee Salt Lake Cityssä Utahissa, ja se on osa SIE Santa Monica Studio -studiota. Yhtiön johdossa toimii sen perustaja Scott Campbell sekä pitkäaikainen työntekijä David Jaffe, joka nykyään työskentelee tuottajana ja suunnittelijana.


title: Nugaal

text: Nugaal eli Nogal on Somalian alue, joka kuuluu Puntmaahan. Se on saanut nimensä Nugaal-joen mukaan. Alueen pääkaupunki on Garoowe.


title: Nugaal

text: Nugaal sijaitsee Intian valtameren rannalla. Alueen pinta-ala on 26 180 neliökilometriä. Vuonna 2008 asukkaita arvioitiin olevan noin 154 000.


title: Nugaal

text: Vuoden 2004 Intian valtameren maanjäristys nostatti tsunamin, joka teki tuhoja myös Nugaalin rannikolla.


title: David Morse

text: David Bowditch Morse (s. 11. lokakuuta 1953 Hamilton, Massachusetts, Yhdysvallat) on yhdysvaltalainen näyttelijä.


title: David Morse

text: Morse nousi kuuluisuuteen 1980-luvun alussa televisiosarjasta "Sairaalan syke". Sen päätyttyä vuonna 1988 hän jatkoi uraansa niin televisiossa kuin elokuvissakin.


title: David Morse

text: Morse on esiintynyt muun muassa elokuvissa "Emily on poissa" (1995), "12 apinaa" (1995), "The Long Kiss Goodnight" (1996), "The Rock – paluu helvettiin" (1996), "Vihreä maili" (1999) "Todistettavasti elossa" (2000), "Dancer in the Dark" (2000), "16 Blocks" (2006), "Paranoia" (2007) ja "The Hurt Locker" (2009). Morse oli vuonna 2007 ehdolla Emmy-palkinnon saajaksi.


title: David Morse

text: David Morse on myös esiintynyt draamasarjan "House" kolmannella tuotantokaudella. Hän näytteli myös HBO:n "John Adams" -minisarjassa George Washingtonia.


title: David Morse

text: Morse on ollut vuodesta 1982 naimisissa Susan Wheeler Duffin kanssa ja heillä on kolme yhteistä lasta.


title: Sarah Roemer

text: Sarah Christine Roemer (s. 28. elokuuta 1984) on yhdysvaltalainen näyttelijä ja malli. Hänellä on ollut merkittävät roolit muiden muassa elokuvissa "Kauna 2" (2006) ja "Paranoia" (2007) sekä televisiosarjassa "Event". Roemer syntyi San Diegossa, Kaliforniassa.


title: Arno Anthoni

text: Arno Kalervo Anthoni (11. elokuuta 1900 Karjalohja – 9. elokuuta 1961 Helsinki) oli suomalainen juristi, joka toimi Valtiollisen poliisin päällikkönä jatkosodan aikana vuosina 1941–1944. Juutalaisvastaisena tunnettu Anthoni ja sisäministeri Toivo Horelli olivat vastuussa jatkosodan aikana Suomen natsi-Saksalle luovuttamista kahdeksasta juutalaisesta, jotka Gestapo surmasi.


title: Arno Anthoni

text: Karjalohjalla syntyneen Anthonin vanhemmat olivat laamanni Väinö Ossian Anthoni ja Laelia Sahlberg (1876–1940). Kuusilapsisesta perheestä tunnettuja ovat myös Lentosotakoulun komentajana toiminut kapteeni Armas Anthoni ja everstiluutnantti Väino Anthoni. Hänen sisarensa Martha Maria Eleonora Anthoni oli äärioikeistolaisen aktivistin Elmo Kailan puoliso. Anthoni kirjoitti ylioppilaaksi vuonna 1920, jonka jälkeen hän opiskeli lakitiedettä Helsingin yliopistossa ja työskenteli asianajajana 1920–1930. Anthoni suoritti ylemmän oikeustutkinnon 1927 ja sai varatuomarin arvon 1930. Hän toimi Anjalan ja Elimäen nimismiehenä 1928–1933 hoitaen lisäksi Helsingin Osakepankin konttorinjohtajan tehtäviä Korialla 1930–1933. Vuodet 1933–1941 Anthoni toimi Uudenmaan läänin poliisitarkastajana ja oli 1940–1941 myös Helsingin virkaatekevää poliisimestari.


title: Arno Anthoni

text: Hänen ensimmäinen puolisonsa oli liikemies J. E. Hammarénin tytär talousopettaja Kirsti Helena Hammarén (1904-1942), jonka kanssa Anthoni avioitui vuonna 1928. Anthonin toinen puoliso oli Gretel Charlotta Dorothea Arvidsson, jonka kanssa hän meni naimisiin 1944. Anthonilla oli neljä lasta.


title: Arno Anthoni

text: Sisäministeri Ernst von Born nimitti Anthonin Valtiollisen poliisin päälliköksi 1. helmikuuta 1941. Arvellaan, että Anthonin nimitysehdotuksen takana oli entinen Etsivän keskuspoliisin päällikkö Esko Riekki, vaikka henkilökohtaisesti Anthoni ja Riekki eivät tulleet keskenään toimeen. Anthonin päällikkyyden aikana Valpo toimi yhteistyössä Saksan valtiollisen salaisen poliisin Gestapon kanssa, ajan poliittisen suuntauksen mukaisesti. Sisäministeri Toivo Horellin kanssa Anthoni, joka ei salannut saksalaismielisiä ja juutalaisvastaisia mielipiteitään, luovutti Suomesta sodan aikana Saksaan satoja henkilöitä, joiden joukossa oli joitakin juutalaisia.


title: Arno Anthoni

text: Saksa vaati eräitä pakolaisia karkotettaviksi ja luovutettavaksi esittäen perusteinaan rikosepäilyjä. Kun sisäministeri Horelli toi Anthonin kannattaman esityksen valtioneuvoston käsittelyyn loppusyksyllä 1942, hallituksen sosiaalidemokraattiset ministerit Väinö Tanner ja K.-A. Fagerholm vastustivat jyrkästi esitystä ja ilmoittivat eroavansa hallituksesta, jos karkotukset pannaan toimeen. Tilanne uhkasi ajautua umpisolmuun, kun Horelli puolestaan uhkasi erota, jos hänen valtuuksiaan rajoitettaisiin. Presidentti Risto Ryti, joka piti tärkeänä SDP:n mukanaoloa hallituksessa, joutui aivan erikseen lepyttelemään Tanneria ja Fagerholmia ja vakuutti heille, ettei ketään henkilöitä karkotettaisi. Fagerholm esitti muistelmissaan tulleensa nenästä vedetyksi, kun Anthonin ja Horellin karkotettavaksi määräämät henkilöt luovutettiin Saksaan.


title: Arno Anthoni

text: Anthoni syrjäytettiin Valpon johdosta 1. maaliskuuta 1944, kun Saksan häviö toisessa maailmansodassa alkoi näyttää todennäköiseltä, ja hänen tilalleen nimitettiin Paavo Kastari. Tämän jälkeen Anthoni siirtyi virkailijaksi Kansallis-Osake-Pankkiin. Jatkosodan päätyttyä Anthoni pakeni väärällä passilla Ruotsiin, mutta hän joutui palaamaan sieltä pian Suomeen.


title: Arno Anthoni

text: Anthoni pidätettiin Suomen kommunistisen puolueen ja valvontakomission vaatimuksesta 23. huhtikuuta 1945 ja määrättiin turvasäilöön. Anthoni oleskeli pidätyshetkellä Pohjanmaalla Raution pappilassa. Oikeudenkäynti häntä vastaan aloitettiin vasta 1948. Valvontakomission poistuttua Suomesta ja sisäministeri Yrjö Leinon jouduttua eroamaan hallituksesta Anthoni vapautettiin toukokuussa 1948 sen jälkeen, kun Ernst von Born oli tehnyt eduskunnassa hänen asiastaan kyselyn Pekkalan hallitukselle. Korkein oikeus hylkäsi häntä vastaan esitetyn syytteen helmikuun 14. päivänä 1949, mutta tuomitsi hänet tuottamuksellisesta virkavirheestä saamaan varoituksen. Hänelle tuomittiin myös maksettavaksi korvaus valtion varoista vapaudenmenetysajastaan.


title: Arno Anthoni

text: Vuodesta 1949 lähtien Anthoni toimi Lohjan Kalkkitehdas Oy:n lakimiehenä. Tehtävään hänet palkkasi yhtiön natsimielinen toimitusjohtaja vuorineuvos Petter Forsström. Hän kuoli Helsingissä Malmin sairaalassa 60-vuotiaana elokuussa 1961.


title: Arno Anthoni

text: Anthonin ja Toivo Horellin nimet nousivat otsikoihin loppuvuodesta 2003, kun toimittaja Elina Sana kertoi kirjassaan "Luovutetut", että Suomesta jatkosodan aikana Saksaan luovutettuja juutalaisia olisi ollut paljon aiemmin luultua enemmän. Simon Wiesenthal -keskus vaati kirjaan viitaten luovutuksista vastanneiden henkilöiden saattamista rangaistuksiin.


title: Arno Anthoni

text: Jörn Donnerin draamaelokuvassa "Kuulustelu" Mikko Reitalan esittämä Anthoni vierailee yhdessä keskeisessä kohtauksessa kuulustelemassa Kerttu Nuortevaa. Televisioteatterin näytelmässä "Yhdeksän miestä ratakadulle" Anthonia esittää Algot Böstman.


title: Deggendorf

text:
Deggendorf on kaupunki Baijerin osavaltiossa, kaakkoisessa Saksassa. Se kuuluu Ala-Baijerin hallintopiiriin ja Deggendorfin piirikuntaan. Kaupunki on Deggendorfin piirikunnan keskuskaupunki. Vuoden 2011 väestönlaskennassa siellä oli 31 491 asukasta,
Varhaisin maininta Deggendorfista on peräisin Pyhän saksalais-roomalaisen keisarikunnan kuninkaan Henrik II:n vuoden 1002 kirjeestä Regensburgin Niedermünsterin luostarille. Deggendorf sai kaupunginoikeudet 1300-luvun ensimmäisellä puoliskolla. Se oli tuolloin alueensa huomattavia kaupankäynnin solmukohtia.


title: Deggendorf

text: Deggendorf koki kolmikymmenvuotisessa sodassa väestöllisen katastrofin. Sodan aikana, vuosina 1633-34, kaksi kolmaosaa kaupungin asukkaista kuoli ruttoon. Espanjan ja Itävallan perimyssotien aikana osia kaupungista poltettiin ja tuhottiin maan tasalle. Deggendorfin keskiaikainen kaupunginkuva katosi 1800-luvulla kaupunginporttien ja -muurien hävityksen yhteydessä.


title: Venus and Mars

text: Venus and Mars on brittiläisen Wings-yhtyeen albumi vuodelta 1975. Vuonna 1993 albumi julkaistiin uudelleen bonuskappalein varustettuna.


title: Venus and Mars

text: "Kaikki kappaleet kirjoittanut Paul McCartney, ellei toisin mainita"


title: Venus and Mars

text: Vuoden 1993 uusintapainoksen bonuskappaleet


title: Radioheadin diskografia

text: Tämä on englantilaisen alternative rock -yhtyeen Radioheadin diskografia. Yhtyeen jäsenet ovat Thom Yorke (laulu, rytmikitara, piano), Jonny Greenwood (kitara ja muita instrumentteja), Ed O’Brien (kitara, taustalaulu), Colin Greenwood (basso, syntetisaattori) ja Phil Selway (rummut, lyömäsoittimet). Yhtye on julkaissut kahdeksan studioalbumia, 28 singleä, 11 EP:tä ja kaksi boksia.


title: Radioheadin diskografia

text: Yhtyeen albumeja on myyty yli 25 miljoonaa kappaletta. Yhdysvaltojen "Modern Rock" -lista perustuu vain radiosoittoon. Kappaleita "Let Down", "Optimistic", "Bodysnatchers" ja "House of Cards", jotka ovat päässeet tälle listalle, ei ikinä julkaistu singleinä. "Lucky" oli myös vain promootiotarkoituksellinen radio-single, mutta se ei sijoittunut listoille.


title: Aninkaistenkatu

text: Aninkaistenkatu () on yksi Turun keskustan ruutukaava-alueen muita katuja leveämmistä kaduista ja sisääntuloväylä kaupungin keskustaan. Se kulkee Aurajoelta Turun linja-autoasemalle. Tuomiokirkkosillan toisella puolella on Uudenmaankatu. Pituutta Aninkaistenkadulla on noin 850 metriä.


title: Aninkaistenkatu

text: Aninkaistenkatu päättyy Aninkaistensiltaan, jonka jälkeen katulinja jakaantuu Yrjänänkaduksi, jota pitkin on viitoitus Naantaliin ja Poriin, Satakunnantieksi, jota pitkin pääsee Raisioon, sekä Tampereentieksi, jota pitkin pääsee Tampereelle.


title: Aninkaistenkatu

text: Aninkaistenkadun poikkikadut ovat Linnankatu, Eerikinkatu, Yliopistonkatu, Nahkurinkatu, Maariankatu, Sibeliuksenkatu, Tuureporinkatu, Läntinen Pitkäkatu ja Verkatehtaankatu.Katulinjaus on kauttaaltaan vähintään 2+2-kaistainen, ja lähes kaikissa risteyksissä on liikennevalot. Ennen nykyisen valtatie 1:n valmistumista Aninkaistenkatu oli yksi Suomen vilkkaimmista ja korkeiden talojen reunustamana myös yksi saasteisimmista kaduista. Kevyt liikenne on ohjattu Tuomiokirkkosillalta Multavierunkadun kautta Turun linja-autoasemalle.


title: Aninkaistenkatu

text: Aninkaistenkatu on yksi Turun joukkoliikenteen pääkaduista, julkinen liikenne kulkee Kauppatorilta Eerikinkadun ja Maariankadun kautta Aninkaistenkadulle.


title: Aninkaistenkatu

text: Uudenmaankatu ja Aninkaistenkatu muodostavat yhden kolmesta C. L. Engelin Turun palon jälkeen suunnitteleman ruutukaavan mukaisista, Turun muita katuja leveämmistä niin sanotuista perspektiivikadusta, joille oli määrä rakentaa myös Aurajoen ylittävät siltat. Muut vastaavanlaiset kadut olivat Kaskenkatu–Aurakatu sekä Puistokatu–Martinkatu.


title: Aninkaistenkatu

text: Aninkaistenkadun alkupäässä oleva Tuomiokirkkosilta valmistui nykyiseen muotoonsa vuonna 1956. Kadun loppupäässä oleva uusi Aninkaistensilta valmistui vuonna 2000.


title: Aninkaistenkatu

text: Aninkaistenkatu mainitaan Aleksis Kiven "Seitsemässä veljeksessä" Laurin humalaisessa saarnassa hiidenkivellä: " – – tulin Turkuun, pistettiin puukko kurkkuun. Tulinpa lopulta Aningaisten kadun haaraan ja siellä kohtasin viisi nokkelata naaraa. – – "


title: Katie Stuart (yhdysvaltalainen näyttelijä)

text: Kathryn Elizabeth ”Katie” Stuart (s. 22. elokuuta 1984 Sonora, Kalifornia, Yhdysvallat) on yhdysvaltalainen näyttelijä, joka esiintyi vuosina 2003–2004 televisiosarjassa "General Hospital". Sarjan kuvauksissa hän kuitenkin oli vain vuonna 2003. Hän on myös näytellyt sarjassa "Titaanit" vuosina 2000–2001 ja yhdessä jaksossa sarjassa "Seitsemäs taivas" vuonna 2000. Hän on ollut näyttelijänä aktiivisena vuodesta 1998 lähtien.


title: Henrik Forsberg

text:
Henrik Forsberg (s. 16. helmikuuta 1967) on ruotsalainen entinen maastohiihtäjä ja ampumahiihtäjä.
Forsberg kilpaili hiihdossa kolmissa olympialaisissa, ja hänen paras sijoituksensa oli neljäs vuoden 1992 kisojen viestissä. Hiihdon MM-kisoissa Forsbergin paras sijoitus oli viides vuoden 1995 50 kilometrin kilpailussa.


title: Henrik Forsberg

text: Ampumahiihdossa Forsberg kilpaili vuoden 2002 kisoissa, ja hänen paras sijoituksensa tuli viestistä, jossa Ruotsi sijoittui neljänneksitoista. Ampumahiihdon MM-kisoissa Forsbergin paras sijoitus oli kahdestoista, sekin viestistä. Tähän joukkue pystyi vuoden 2000 kisoissa. Maailmancupissa hänen paras sijoituksensa oli toinen, joka tuli sprintistä kaudella 2001–2002.


title: Henrik Forsberg

text: Myös Henrikin vaimo Magdalena on menestynyt sekä hiihdossa että ampumahiihdossa.


title: Puujauho

text: Puujauho on purusta, kutterinlastusta ja mahdollisesti myös muusta puuaineiksesta jauhettua purua hienompaa puuaineista. Puujauhoa käytetään puupellettien raaka-aineena. Sitä voidaan käyttää myös kemianteollisuudessa esimerkiksi hartsien tai liimojen ainesosana.


title: Lassila (täsmennyssivu)

text: Lassila voi tarkoittaa seuraavia:


title: Farah Fath

text: Farah LeeAllen Galfond o.s. Fath (s. 1. toukokuuta 1984 Lexington, Kentucky, Yhdysvallat) on yhdysvaltalainen näyttelijä, joka on näytellyt saippuasarjassa "Päivien viemää". Hän näytteli siinä tuotantokausina 1999–2007 Mimi Lockhart Bradya. Sen jälkeen hän on näytellyt sarjassa "One Life to Live", jossa hänen roolihahmonsa on Gigi Morasco. Hän aloitti aktiivisen tv-näyttelemisen vuonna 1999.


title: Farah Fath

text: Fathin nuorempi sisar Victoria on syntynyt vuonna 1987.


title: Rudi Bommer

text: Rudi Bommer (s. 19. elokuuta 1957) on saksalainen jalkapallovalmentaja ja entinen keskikenttäpelaaja. Tammikuusta 2016 lähtien hän on toiminut SC Hessen Dreieichin päävalmentajana.


title: Rudi Bommer

text: Bommer pelasi 21 vuotta kestäneellä urallaan kaikkiaan 417 ottelua seuratasolla. Hän oli Fortuna Düsseldorfin paidassa voittamassa kahta perättäistä Saksan cupia 1979 ja 1980. Eurokentillä Bommer pelasi Fortunan paidassa Cup-voittajien cupin finaalissa 1979 FC Barcelonaa vastaan. Fortuna hävisi jatkoajalle venyneen ottelun lopulta 4–3.


title: Rudi Bommer

text: Saksan maajoukkueessa Bommer pelasi kuusi ottelua ja oli mukana EM-kisoissa 1984. Hän oli myös mukana olympiapronssia 1988 saavuttaneessa Saksan joukkueessa.


title: Rudi Bommer

text: Meriitit pelaajanaBommer aloitti valmennusuransa Eintracht Frankfurtin amatöörijoukkueen peräsimessä 1994 pelatessaan seurassa. 1995 hän siirtyi ykkösjoukkueen apulaisvalmentajaksi Karl-Heinz Körbelin aisapariksi jatkaen tehtävissä vuoteen 1997 saakka.


title: Rudi Bommer

text: Lähdettyään Eintracht Frankfurtista Bommer toimi pienien saksalaisseurojen päävalmentajana. Kaudella 2001–02 hän nosti Wacker Burghausenin Saksan 2. Bundesliigaan.


title: Rudi Bommer

text: Kaudeksi 2004–05 Bommer nimitettiin 2. Bundesliigassa pelanneen TSV 1860 Münchenin luotsiksi, mutta hän sai potkut jo joulukuussa 2004. Kaudella 2005–2006 hän toimi 1. FC Saarbrückenin päävalmentajana ennen siirtymistään MSV Duisburgin päävalmentajaksi.


title: Rudi Bommer

text: Bommerin johdolla MSV Duisburg nappasi maalieron turvin viimeisen nousijan paikan 2. Bundesliigassa 2006–07 ennen SC Freiburgia ja palasi pääsarjatasolle. Visiitti jäi kuitenkin lyhyeksi ja sarjajumbona Duisburg putosi kauden 2007–08 jälkeen takaisin 2. Bundesliigaan. Putoamisesta huolimatta Bommer sai jatkaa tehtävissään. Kausi 2.Bundesliigassa alkoi kuitenkin kehnosti ja Bommer sai potkut marraskuussa 2008 Duisburgin ollessa 12 kierroksen jälkeen sarjassa kymmenentenä.


title: Rudi Bommer

text: Toukokuun lopussa 2011 Bommer palasi valmennustehtäviin allekirjoitettuaan vuoden sopimuksen 3. Ligassa pelaavan Wacker Burghausenin kanssa. Bommer jätti seuran vuoden lopussa ja siirtyi tammikuun alussa 2012 FC Energie Cottbusin päävalmentajaksi. Bommerin johdolla Cottbus sijoittui kauden päätteeksi sijalle 14 ja säilytti sarjapaikkansa. Ensimmäinen täysi kausi seuran peräsimessä sujui paremmin ja Cottbus oli kauden päätteeksi sarjassa kahdeksas. Kausi 2013–2014 alkoi joukkueen osalta kehnosti ja Bommerin johdolla Cottbus voitti vain yhden kauden yhdeksästä ensimmäisestä ottelusta. Huonon menestyksen myötä hän sai potkut marraskuun alussa 2013.


title: Rudi Bommer

text: Lokakuussa 2015 Bommer palasi valmennustehtäviin Viktoria Aschaffenburgin peräsimessä. Tammikuussa 2016 hän siirtyi SC Hessen Dreieichin päävalmentajaksi.


title: Rudi Bommer

text: Meriitit valmentajana


title: Daphne Blake

text: Daphne Blake on kuvitteellinen hahmo, joka on esiintynyt Scooby-Doo -televisiosarjoissa ja -elokuvissa. Hahmo teki ensiesiintymisensä vuonna 1969 animaatiosarjassa Scooby-Doo, Where Are You!. Hahmon loivat Joe Ruby ja Ken Spears.


title: Daphne Blake

text: Daphne Blake on yksi Mysteeripoppoo-seuran jäsenistä ja pitää säännöllisesti huolta ulkonäöstään. Daphne joutuu usein vaaratilanteisiin, mihin voi vaikuttaa se, että Blaken suvun jäsenet ovat kuuluisia vaara-alttiudestaan. Tämän vuoksi on ollut todennäköisintä, että Daphne joutuu jakson ja elokuvien aikana kidnapatuksi tai muuhun vaaraan, josta muut ryhmän jäsenet joutuvat pelastamaan hänet.


title: Daphne Blake

text: Vaikka Daphne ei ole yhtä älykäs kuin Velma, hän yrittää silti ratkoa mysteereitä muotitietoisuudellaan ollen usein myös hyödyksi. Vuosien kuluessa Daphne on ottanut yhä näkyvämpää roolia niin televisiosarjoissa kuin elokuvissa. Muun muassa "What's New, Scooby Doo?" -televisiosarjassa Daphne tunnettiin muodin lisäksi erityisesti kyvystä avata lukollisia ovia mitä ihmeellisemmillä esineillä.


title: Daphne Blake

text: Myöhemmin Daphne on avuttomuudestaan huolimatta osoittanut olevansa hieman atleettinen ja omaavansa mustan vyön joissain itämaisissa taistelulajeissa. Hetken aikaa hän oli myös Mysteeripoppoon johtajana televisiosarjassa The 13 Ghosts of Scooby-Doo.


title: Daphne Blake

text: Daphne syntyi kuuluisaan perheeseen. Hänen isänsä George R. Blake on Blake's Bubbles -tuotteen luoja. Daphnen setä John Maxwell puolestaan on elokuvaohjaaja ja hänen serkkunsa Danica on kuuluisa ranskalainen malli. Alun perin hänen sukunsa on peräisin Skotlannista, missä muun muassa Daphnen serkku Shannon asuu edelleen. Daphnen setä Matt työskentelee maatilalla kasvattaen nautakarjaa.


title: Eteläboreaalinen vyöhyke

text: Eteläboreaalinen vyöhyke on pohjoisen havumetsävyöhykkeen eteläisin alue. Se rajautuu pohjoisessa karumpaan keskiboreaaliseen vyöhykkeeseen ja etelässä myös sekametsävyöhykkeeksi kutsuttuun lehtimetsäalueeseen lukeutuvaan hemiboreaaliseen vyöhykkeeseen. Eteläboreaalinen vyöhyke kulkee havumetsävyöhykkeessä koko maapallon ympäri. Eteläboreaalisen vyöhykkeen metsät ovat pohjoisempia havumetsävyöhykkeen alavyöhykkeitä monimuotoisempia. Monimuotoisuus näkyy muun muassa hyönteisten, pesivien lintulajien ja putkilokasvien runsaampana määränä. Metsät ovat myös pohjoisempaa tiheämpiä, korkeampia ja nopeakasvuisempia, ja siksi erittäin kannattavia metsätaloudelle, rehevimmät maat on moninpaikoin hyödynnetty maanviljelykseen. Kasvukausi 160–175 vrk, haihtuminen PE 465–510 mm.


title: Eteläboreaalinen vyöhyke

text: Eteläboreaalisia metsiä kasvaa Ruotsissa, Norjassa, Venäjällä ja Suomessa. Myös Aasiassa, Kiinan pohjoispuolella on eteläboreaalisia metsiä. Alppien rinteiltäkin löytää eteläboreaalisia metsiä. Suomen eteläboreaalisen vyöhykkeen pohjoisraja menee kutakuinkin linjalla Vaasa–Jyväskylän pohjoispuoli–Joensuu, ja eteläraja kulkee linjalla Helsinki–Uusikaupunki, jonka eteläpuolella kasvaa ohuena kaistaleena pitkin lounaisrannikkoa hemiboreaalista kasvillisuutta.


title: Eteläboreaalinen vyöhyke

text: Yleisimmät puulajit ovat metsäkuusi, mänty, haapa, lepät ja koivut. Siperiassa myös pihdat ovat yleisiä. Suomen eteläboreaalisella vyöhykkeellä metsät ovat luonnostaan kuusivaltaisia, mäntyä on vain hieman vähemmän, ja ne kasvavat yleensä siellä missä kuusi ei viihdy. Lehtipuita on noin puolet kuusten määrästä, yleensä koivuja ja haapaa. Ne esiintyvät useimmiten nopeakasvuisina pioneeripuina esimerkiksi kuloaukeilla ja havupuut syrjäyttävät usein ne myöhemmin. Metsätyypeistä tavallisin on tuore kangas, joten tyypillisimmät aluskasvillisuuden muodostajat ovat mustikka ja sammalet. Lehtoja löytyy sieltä täältä, ja niissä voi harvoin kasvaa joitakin alueelle muuten epätyypillisiä puulajeja, kuten euroopanpähkinäpensasta, jalavaa tai metsälehmusta, ja usein joitakin kevätkukkijoita, kuten valkovuokkoa ja keltavuokkoa.


title: Eteläboreaalinen vyöhyke

text: Tyypillisimpiä puulajeja ovat keltakoivu, amerikanhaapa, mustakuusi, valkokuusi, hemlokit, tuijat ja männyt. Sokerivaahtera ja jotkin tammet kasvavat alueen eteläosissa, lähellä hemiboreaalista vyöhykettä, hieman Suurten järvien pohjoispuolella.


title: Kiinan jalkapallomaajoukkue

text: Kiinan jalkapallomaajoukkue edustaa Kiinan kansantasavaltaa jalkapallon maajoukkuekilpailuissa.


title: Kiinan jalkapallomaajoukkue

text: Kiinan jalkapalloliitto perustettiin ensimmäisen kerran vuonna 1924. Kiinan sisällissodan jälkeen vuonna 1949 se siirtyi Taiwanin saarelle ja jatkoi toimintaa Kiinan tasavallan, nykyisin Kiinan Taipein nimellä.


title: Kiinan jalkapallomaajoukkue

text: Kiinan kansantasavallan oma jalkapalloliitto toimi, kuten toimii edelleen manner-Kiinassa, ja ensimmäisen virallisen maaottelunsa miesten maajoukkue pelasi Suomea, joka oli eräs ensimmäisistä diplomaattisuhteet kansantasavallan kanssa solmineista maista, vastaan. Maan jalkapalloliitto kuului Kansainväliseen jalkapalloliiton FIFA:n jäsenistöön vuosina 1931-1958. Lähes 30 vuoden ajan Kiinan kansantasavallan joukkue pelasi lähinnä vain ystävyysotteluita muita kommunistisia maita vastaan.


title: Kiinan jalkapallomaajoukkue

text: Vuonna 1979 Kiina liittyi uudelleen FIFA:n jäseneksi. Päästyään osallistumaan MM-kisojen karsintoihin 1982 Espanjan kisoista lähtien, jäi se toistuvasti rannalle, päästyään monesti kyllä hyvin lähelle, lopputurnauspaikasta. Ensimmäisen ja toistaiseksi ainoan kerran Kiina pelasi MM-lopputurnauksessa vasta 2002 Japanin ja Etelä-Korean kisoissa Bora Milutinovićin valmentamana, mutta hävisi kaikki alkulohkonsa ottelut eikä kyennyt tekemään yhtään maalia.


title: Kiinan jalkapallomaajoukkue

text:
Aasian-mestaruusturnauksessa Kiina on sijoittunut kahdesti hopealle ja kahdesti pronssille.
22. maaliskuuta 2013 pelattuun otteluun Irakia vastaan nimetyt pelaajat.


title: True Stories

text: True Stories on amerikkalaisen vaihtoehtorock-yhtyeen Talking Headsin seitsemäs albumi, joka julkaistiin vuonna 1986. Albumi julkaistiin samaan aikaan kun David Byrnen samanniminen elokuva, "True Stories – tositarinoita Teksasista". Levyä ei pidetä elokuvan soundtrackina.


title: True Stories

text: Albumi uudelleenjulkaistiin vuonna 2006.


title: True Stories

text: Brittiläinen yhtye Radiohead otti nimensä albumin kappaleesta "Radio Head".


title: True Stories

text: Kaikki kappaleet kirjoittanut David Byrne.


title: True Stories

text: Vain kappaleet "Love for Sale", "Wild Wild Life" ja "City of Dreams" olivat mukana elokuvassa tässä muodossa. Muut levyn kappaleet olivat elokuvassa näyttelijöiden laulamana.


title: True Stories

text: Albumi


title: True Stories

text: Single


title: İTV

text: ITV () on azerbaidžanilainen televisiokanava. Se perustettiin 29. elokuuta 2005. Televisiokanava lukeutuu Azerbaidžanin ei-valtiollisiin televisiokanaviin. Se liittyi Euroopan yleisradiounioniin 5. heinäkuuta 2007.


title: Kielinysty

text: Kielinystyt eli papillit ovat kielen pinnalla olevia nystyjä, joiden tehtävä voi olla joko mekaaninen tai niissä voi sijaita makuaistimuksen aikaansaavia makusilmuja. Kielinystyjä ovat rihmanysty, keilanysty, vallinysty, lehtinysty, linssinysty ja sieninysty, joista valli-, sieni- ja lehtinystyissä on makusilmuja. Ihmisillä suurimpia nystyjä ovat vallinystyt, jotka sijaitsevat suun takaosassa auran muotoisessa muodostelmassa. Kielinystyjen esiintyminen, koko ja lukumäärä eroaa eri eläinlajeilla.


title: Kielinysty

text: Mekaanisten nystyjen tehtävän on suojata kielen pintarakenteita ja joillakin on tietylle eläinlajille tyypillinen tehtävänsä. Mekaanisia nystyjä ovat rihmanysty, keilanysty ja linssinysty.


title: Kielinysty

text: Rihmanystyt () ovat pienimpiä kaikista kielinystyistä, mutta niitä on eniten kielen pinnalla. Näitä nystyjä ei voi erottaa paljaalla silmällä. Rihmanystyjä on lähinnä kielen kärjessä dorsaalipinnalla ja niiden päät osoittavat kohti nielua. Hevoselle ominainen kielen samettius johtuu rihmanystyistä.


title: Kielinysty

text: Keilanysty eli kartionysty () on ihmisellä, märehtijöillä ja kissoilla esiintyvä kielinysty, joka kissoilla aiheuttaa kielen karheuden. Kissoilla keilanystyt ovat levittäytyneet kaikkialle kielen dorsaalipuolelle ja niiden aiheuttama karheus avustaa kissaa turkin pesussa. Naudalla keilanystyjä esiintyy kielen tyvessä.


title: Kielinysty

text: Makusilmuja on sieni-, lehti- ja vallinystyissä. Näiden nystyjen nimet tulevat niiden muodosta.


title: Kielinysty

text: Sieninystyt () ovat muodoltaan tattimaisia ja niitä voi erottaa kielen pinnalta pieninä pisteinä myös paljaalla silmällä. Sieninystyjä esiintyy lähinnä kielen kärjessä ja niissä sijaitsevat makusilmut ovat asettuneet nystyn dorsaalipinnalle.


title: Kielinysty

text: Lehtinystyt () ovat muodoltaan lehtimäisiä ja niitä esiintyy lähinnä kielen lateraalipinnalla. Lehtinystyjen lehtien väliin laskee pienten sylkirauhasten tiehyitä. Lehtinystyt puuttuvat märehtijöiden kielestä.


title: Kielinysty

text: Vallinystyt () ovat harvalukuisimpia kielinystyistä ja ne ovat ihmisellä jakautuneet V-kirjaimen muotoon kielen takaosaan. Vallinystyissä olevaan uurteeseen laskee pienten sylkirauhasten tiehyitä, joista tuleva sylki huuhtelee uurretta siten, että uudet makuaistimukset pääsevät vaikuttamaan makusilmuihin.


title: Volter Asplund

text: Fritz Emil Volter Asplund (8. maaliskuuta 1893 Vaasa – 20. huhtikuuta 1932) oli suomalainen jääkärieverstiluutnantti ja mahdollisen salamurhan uhri. Hänen vanhenpansa olivat kauppias Emil Asplund ja Werna Nevander. Hänet vihittiin avioliittoon vuonna 1918 Elli Westmanin kanssa.


title: Volter Asplund

text: Volter Asplund kirjoitti ylioppilaaksi Kokkolan ruotsalaisesta yhteiskoulusta vuonna 1914. Opiskelujaan hän jatkoi Helsingin yliopiston filosofisen tiedekunnan fyysismatemaattisella osastolla vuodesta 1914 alkaen ja kuului Vaasalaiseen osakuntaan. Jääkäriajan jälkeen hän osallistui esiupseereille tarkoitetulle tykistökurssille vuonna 1921. Sotakorkeakoulun matemaattis-luonnontieteellisen ja yleisteknillisen oppijakson hän suoritti vuosina 1927–1930 Teknillisessä korkeakoulussa. Hän suoritti tutustumismatkoja aseseppäkouluihin ja asetehtaisiin Saksaan, Tanskaan ja Ruotsiin vuonna 1924.


title: Volter Asplund

text: Asplund liittyi yliopisto-opiskelijana vuonna 1915 jääkäriliikkeeseen, joka pyrki saaman sotilaskoulutusta Suomen irrottamiseksi Venäjästä. Ensimmäinen jääkärien ryhmä, Pfadfinderit, aloitti 25. helmikuuta 1915 Pohjois-Saksassa sijaitsevalla Lockstedter Lagerin harjoitusalueella. Leirille Asplund ilmoittautui 55 muun miehen kanssa. Volter Asplund sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 1. konekiväärikomppaniaan, josta hänet siirrettiin pataljoonan 2. konekiväärikomppaniaan 10. heinäkuuta 1917. Frits Emil Volter Asplund otti osaa taisteluihin ensimmäisessä maailmansodassa Saksan itärintamalla Misse-joella Riianlahdella ja Aa-joella. Rintamakomennuksen jälkeen hän suoritti Kovnossa järjestetyn konekivääriasemestarikurssin vuonna 1917.


title: Volter Asplund

text: Gruppenführer Asplund komennettiin aselaiva S/S Equitylle (Equityn toinen retki Suomeen) jääkärikomennuskunnan johtajaksi 30. marraskuuta 1917. Hän johdatti joukkonsa Polangenista 2. joulukuuta 1917 Danzigin satamaan, josta joukko siirrettiin laivaan seuraavana päivänä. Porin edustalle laiva saapui 15. joulukuuta 1917, jossa vain osa aselastista ja jääkärit saatiin purettua maihin. Hän palasi osin epäonnistuneen retken jälkeen samaisella aselaivalla Libauhun, josta hänet komennettiin välittömästi uudelle retkelle Suomeen, jonne hän saapui 1. tammikuuta 1918. Hänet komennettiin Vimpelin sotakouluun konekiväärikouluttajaksi.


title: Volter Asplund

text: Suomen sisällissotaan hän otti osaa Vaasan suojeluskunnan päällikönä Vaasan valtaukseen, jonka jälkeen hänet nimitettiin Vaasaan perustettavan konekivääriasepajan ja aseseppäkoulun johtajaksi 17. maaliskuuta 1918.


title: Volter Asplund

text: Sisällissodan jälkeen hän toimi samassa tehtävässä. Myöhemmin hän perusti myös Kuopioon konekivääri- ja asekorjauspajan, jonka johtajana hän myös toimi. Hänet komennettiin 19. joulukuuta 1918 adjutantiksi ja osastopäälliköksi Vuoristoprikaatin esikuntaan. Myöhemmin hän toimi prikaatin aseupseerina. Hänet komennettiin 14. toukokuuta 1920 komentajaksi Tampereen rykmentin I pataljoonaan, josta hänet siirrettiin 7. tammikuuta 1924 rykmentin talouspäälliköksi.


title: Volter Asplund

text: Rykmentinkomentajan tehtäviä hän hoiti 4. maaliskuuta – 2. toukokuuta 1924 välisen ajan, kunnes hänet siirrettiin 3. joulukuuta 1924 puolustusministeriön käyttöön ja määrättiin Aseseppäkoulun johtajaksi. Hänet nimitettiin 27. syyskuuta 1929 Valtion Patruunatehtaan johtajaksi Lapualle, jossa tehtävässä hän toimi vuoteen 1932 asti.


title: Volter Asplund

text: Volter Asplund kuului useisiin jalkaväen aseistuksen kehitystä tutkineisiin komiteoihin. 3. Divisioonan kunniatuomioistuimen jäsenenä hän toimi vuonna 1921. Konekiväärikomitean jäsenä ja varapuheenjohtajana hän toimi vuonna 1924, sekä pikakiväärikomitean teknillisen alaosaston puheenjohtajana hän toimi vuodet 1924–1926.


title: Volter Asplund

text: Aikanaan hänen epäiltiin joutuneen mahdollisen salamurhan uhriksi. Tarina alkoi, kun Neuvostoliiton sotilastiedustelun epäiltiin yrittäneen saada haltuunsa Lapuan patruunatehtaan valmistamien patruunoiden valmistamiseen tarkoitettuja salaisia suunnitteluasiakirjoja. Kuoleman jälkeen hänen ruumiille tehtiin erilaisia tutkimuksia, joiden aikana pyrittiin löytämään merkkejä tunnetuista myrkyistä, kuten muun muassa arsenikista, mutta mitään siihen viittaavaa ei löytynyt yrityksistä huolimatta. Se kuitenkin pystyttiin todistamaan, että vakoilija vei muutamia salaista tietoja sisältäviä mappeja, mutta saiko vakoilija tietoa kehitettävästä patruunatyypistä, ei ole varmuutta. Asplund on haudattu Vaasan vanhalle hautausmaalle sukuhautaan.


title: Volter Asplund

text: Surmaa avusti Asplundin nuori taloudenhoitaja Jenny Anttila, joka tapasi neuvostoliittolaisen asiamiehen kylällä tansseissa rakastuen tähän. Mies esiintyi herra Steninä. Sten antoi Jenny Anttilalle pulveria, jota sanoi unilääkkeeksi ja käski laittaa sitä Asplundin iltaolueen. Asplund sairastui ja lopulta kuoli. Näin Jenny Anttila pääsi kassakaapille ja antoi kirjat vakoojalle. Jenny siirtyi taloudenhoitajaksi Vaasaan ja oli edelleen yhteydessä Herra Steniin. Tästä parin vuoden päästä jäi kiinni ja joutui vankilaan. Sten ei jäänyt kiinni.


title: Reenpää

text: Reenpää (vuoteen 1935 Renqvist) on suomalainen suku, jonka jäsenet ovat vaikuttaneet kulttuurissa ja varsinkin kustannustoiminnassa. Suku on vuosikymmeniä hallinnut ja johtanut kustannusosakeyhtiö Otavaa.


title: Reenpää

text: Suku lähtee ilomantsilaisen talollisen pojasta Henrik Kukkosesta, joka opiskellessaan papiksi 1810-luvulla otti itselleen uuden nimen "Renqvist" (ruots. "puhdasoksa"), sillä halusi olla "puhdas oksa viinipuussa Kristuksessa". 1930-luvun puolivälissä Alvar Renqvistin lapset päättivät suomentaa sukunimensä, mutta torjuivat isoisoisänsä alkuperäisen nimen "Kukkonen". Useiden sukukokousten jälkeen päädyttiin nimeen "Reenpää", joka otettiin käyttöön vuonna 1935.


title: Daze

text: Daze on tanskalainen eurodance-yhtye, jonka tunnetuin hitti on ”Superhero” vuodelta 1997. Yhtyeen debyyttilevy myi platinaa ja kultaa monissa maissa. Vuonna 1998 yhtye nousi listoille myös Yhdysvalloissa. Muita Dazen tunnettuja hittejä ovat mm. ”Tamagotchi” ja ”15 Minutes of Fame”. Yhtyeeseen kuuluvat naissolisti Trine Bix sekä miehet Lucas Sieber ja Jesper Tønnov Rasmussen.


title: Daze

text: Vuonna 2008 yhtye ilmoitti tekevänsä paluun. Comeback sisälsi kiertueen Tanskassa ja kokoelma-albumin muutamalla uudella kappaleella.


title: Daze

text: Vuonna 2013 yhtye osallistui Tanskan Euroviisukarsintoihin kappaleella "We Own The Universe". Kappaleen on kirjoittanut sama tekijätiimi kuin vuoden 2012 voittajakappaleen ”Euphoria”, jonka esitti Loreen. Yhtye ei sijoittunut kolmen parhaan joukkoon.


title: Markku Mannerkoski

text: Markku Bernd Veikko Mannerkoski (s. 18. lokakuuta 1936 Hämeenlinna) toimi Oulun yliopiston metalliopin professorina, rehtorina ja VTT:n pääjohtajana.


title: Markku Mannerkoski

text: Mannerkosken vanhemmat olivat maanviljelysneuvos Veikko Mannerkoski ja Vieno Anttila. Hän valmistui diplomi-insinööriksi teknillisen korkeakoulun vuoritekniikan osaston metallurgian opintosuunnalta vuonna 1959 ja väitteli Teknillisestä korkeakoulusta tohtoriksi vuonna 1964.


title: Markku Mannerkoski

text: Mannerkoski toimi ensin tutkijana teollisuudessa, mutta siirtyi vuonna 1963 Oulun yliopistoon hoitamaan metalliopin professuuria, johon hänet valittiin vakinaisesti 1965. Mannerkoskesta tuli seuraavana vuonna perustetun korkeakouluneuvoston jäsen ja neuvoston teknillisten tieteiden jaoston puheenjohtaja vuonna 1967. Oulun yliopiston teknillisen tiedekunnan varadekaaniksi hänet valittiin 1966. Vuonna 1968 hänet valittiin 31-vuotiaana Oulun yliopiston neljänneksi rehtoriksi. Mannerkoskea nuorempi yliopiston rehtori Suomessa oli aiemmin ollut 1700-luvun alkupuolella. Hänet valittiin vielä kuusi eri kertaa rehtoriksi, ennen siirtymistään VTT:lle vuonna 1987.


title: Markku Mannerkoski

text: Oulun yliopiston kasvuvaihe osui Mannerkosken aikaan, ts. hän oli yksi siihen paljon vaikuttaneista henkilöistä. Johtamansa yliopiston kasvun ja kehittymisen myötä hän toimi aktiivisesti suomalaisessa ja eurooppalaisessa tiede- ja korkeakoulupolitiikassa, mm. kahdeksan vuotta Suomen korkeakoulujen rehtorien neuvoston puheenjohtajana 1975–1983 ja Euroopan rehtorien neuvoston pysyvän komitean jäsenenä 1971–1977. Mannerkoski vaikutti myös parikymmentä vuotta Suomen Kulttuurirahastossa ja usean eri yrityksen hallituksessa.


title: Markku Mannerkoski

text: VTT:n pääjohtajaksi vuonna 1987 tultuaan hän osallistui monin eri tavoin tutkimuslaitoksen ja elinkeinoelämän yhteistyöhön, samoin kuin eurooppalaisten tilaustutkimuslaitosten yhteiseen toimintaan. VTT uudisti Mannerkosken johdolla konsernirakenteensa edellisen pääjohtajan Pekka Jauhon ajalta. Usean kymmenen eri tutkimuslaboratorion muodostama osastorakenne muutettiin alle kymmenen suuren tutkimusyksikön organisaatioksi vuoden 1994 alusta. Tällä organisaatiorakenteella VTT toimi aina vuoteen 2006 saakka.


title: Markku Mannerkoski

text: Mannerkoski jäi eläkkeelle vuonna 1999 ja hänen seuraajakseen valittiin Erkki K.M. Leppävuori.


title: Lapin Liha

text: Lapin Liha Oy on suomalainen vuonna 1989 perustettu Suomen suurin poronlihan jalostaja. Sen jalostamo sijaitsee Rovaniemellä. Se on myös ainoa poronlihan jalostaja maailmassa, jolla teurastus, tuotanto ja jalostus tapahtuu samassa tuotantolaitoksessa. Lapin Liha työllistää yli 70 henkilöä.


title: Östhammarin kunta

text: Östhammarin kunta () on Uppsalan läänissä sijaitseva Ruotsin kunta. Maakuntajaossa se kuuluu Uplantiin. Kunnan keskustaajama on Östhammar.


title: Östhammarin kunta

text: Kunnan maapinta-ala on 1 474,61 neliökilometriä (1.1.2016) ja asukasluku 21 563 henkeä (31.12.2015).


title: Östhammarin kunta

text: Östhammarin naapurikuntia ovat Norrtälje, Uppsala ja Tierp.


title: Östhammarin kunta

text: Kunnassa sijaitsee Forsmarkin ydinvoimala.


title: Östhammarin kunta

text: Vuonna 2007 kunnassa oli 162,05 km² peltoa, joten saman ajankohdan maapinta-alaan vertaamalla saadaan peltojen osuudeksi 11,0 prosenttia kunnan maapinta-alasta.


title: Östhammarin kunta

text: Vuoden 1863 kuntalakien astuessa voimaan nykyisen kunnan alueella oli Öregrundin ja Östhammarin kaupungit sekä 12 pitäjää, joista kustakin muodostettiin oma maalaiskunta. Vuoden 1952 kuntauudistuksessa ne ryhmiteltiin viideksi "suurkunnaksi":Jo vuonna 1957 Frösåker liitettiin Östhammarin kaupunkiin. Vuonna 1967 puolestaan Öregrund liitettiin kaupunkiin. Tämä oli ensimmäinen kerta Ruotsin historiassa (ja samalla ainoa kerta ennen vuotta 1971), kun kaupunkikunta oli lakannut olemasta kuntaliitoksen yhteydessä. Vuoden 1971 kuntauudistuksessa Östhammarin kaupungista tuli Östhammarin kunta, kun Ruotsissa siirryttiin yhteen kuntamuotoon. Samanaikaisesti kunta siirrettiin Tukholman läänistä Uppsalan lääniin. Vuonna 1974 Olandin kunta jaettiin, jolloin Alundan, Ekebyn ja Skäfthammarin seurakunnat siirrettiin Östhammariin; loppuosa kunnasta Uppsalaan. Lisäksi Dannemoran kunta liitettiin Östhammariin, joka näin sai nykyiset rajansa.


title: Östhammarin kunta

text: Kunnan alueella aiemmin sijainneista kunnista molemmilla kaupungeilla ja kahdella maalaiskunnalla oli oma vaakuna.


title: Östhammarin kunta

text:
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 764 Suomessa syntynyttä, mikä vastasi 3,6 prosenttia kunnan väestöstä.


title: Östhammarin kunta

text: Vielä vanhempien vuoden 1984 lopun tietojen mukaan 6,6 prosenttia kunnan asukkaista oli ulkomailla syntyneitä. Tuolloin kunnassa asui 1 068 Suomessa syntynyttä, mikä vastasi 5,0 prosenttia kunnan väestöstä.


title: Östhammarin kunta

text: Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 188 679 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 133 000 kruunua.


title: Östhammarin kunta

text: Vuoden 2011 lopussa kunnan väestö jakautui eri ikäryhmiin seuraavasti:


title: Östhammarin kunta

text: Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. "dagbefolkning") kertoo kunnassa sijaitsevista työpaikoista ja "yöväestö" (ruots. "nattbefolkning") puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.


title: Östhammarin kunta

text: Kunnassa on 9 taajamaa, joiden osuus kunnan väestöstä vuoden 2010 lopussa oli 66,7 prosenttia. Taajamien ulkopuolella asui tuolloin 7 122 asukasta. Seuraavassa on lueteltu kunnan alueella sijaitsevat taajamat väkilukuineen:


title: Östhammarin kunta

text: Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain, ja edellä on merkitty kunkin taajaman tähän kuntaan kuuluvan osan väestö. Koko Skobyn taajamassa on 230 asukasta, ja se kuuluu osittain myös Uppsalan kuntaan.


title: Östhammarin kunta

text: Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:


title: Östhammarin kunta

text: Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:


title: Östhammarin kunta

text: Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Östhammarin kunnanvaltuustossa vuodesta 1973 lähtien.


title: Östhammarin kunta

text: Vuodesta 2016 alkaen kunta on jaettu seuraaviin piireihin:


title: Östhammarin kunta

text: Vuoden 2012 aluejaon mukaan kunnassa on seuraavat Ruotsin kirkon seurakunnat:


title: Östhammarin kunta

text: Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee "kbfd", niin kyseessä "kirkonkirjapiiri" (), joka ei ole muodostanut omaa seurakuntaa, vaikka ne seurakuntiin rinnastetaankin.


title: Mega Man II

text: Mega Man II voi tarkoittaa seuraavia videopelejä:


title: Mega Man III

text: Mega Man III voi tarkoittaa seuraavia videopelejä:


title: Mega Man IV

text: Mega Man IV voi tarkoittaa seuraavia videopelejä:


title: Mega Man V

text: Mega Man V voi tarkoittaa seuraavia videopelejä:


Jälkitauti – Kaikki levytykset 1980–1986 on suomalaisen kuplettilaulaja Jaakko Tepon kokoelmalevy. Sen julkaisi Rocket Records 9. huhtikuuta 2008. Äänite sisältää artistin kaikki levytykset vuosilta 1980–1986 sekä viisitoista aiemmin julkaisematonta kotiäänitystä 1970-luvulta.


title: Jälkitauti – Kaikki levytykset 1980–1986

text: "Jälkitauti – Kaikki levytykset" 1980–1986 on Jaakko Tepon eniten listaviikkoja saavuttanut julkaisu. Se debytoi Suomen virallisen listan sijalla 23, ja saavutti parhaimmillaan kuudennen sijan. Se pysyi listalla yhteensä 53 viikkoa.


title: E.T. (täsmennyssivu)

text: E.T. voi tarkoittaa:


title: 25 (Värttinän albumi)

text: 25 on Värttinän kokoelmalevy joka ilmestyi 26. syyskuuta 2007. Sille on koottu materiaalia kaikilta yhtyeen albumeilta.


title: Galguduud

text: Galguduud on Somalian alue, jonka pääkaupunki on Dhuusamarreeb.. Galguduudissa on eniten Hawiye- ja Darod-klaanien jäseniä. Alue ulottuu Etiopian vastaiselta rajalta Intian valtamerelle asti, ja sen pinta-ala on 46 126 neliökilometriä. Vuonna 2008 asukkaita arvioitiin olevan noin 604 000.


title: Galguduud

text: Galgaduud on yksi Somalian keskilääneistä. Monet Somalian aktiivisimmista vaikuttajista muun muassa politiikan, talouden, uskonnon ja kulttuurin aloilla ovat kotoisin sieltä. Galguduudilaiset ovat osallistuneet aktiivisesti maan sotatoimiin ja vaikuttaneet esimerkiksi rauhanturvajoukkojen vetäytymiseen vuonna 1993, mitä monet somalialaiset pitävät maan uudelleen itsenäistymisenä.


title: Nepalin vaakuna

text: Nepalin vaakuna vaihdettiin Nepalin sisällissodan jälkeisessä sovinnon yhteydessä. 30. joulukuuta 2006 esiteltiin uusi vaakuna. Siinä on Nepalin lippu, Mount Everest, vihreät vuoret symboloimassa Nepalin kumpuilevia alueita, keltainen väri hedelmällistä "terai" aluetta ja köynnös Nepalin kansalliskukkia, alppiruusuja. Keskellä on Nepalin valtion muotoinen valkoinen siluetti. Vaakunan pohjassa on punainen käärö johon on kirjoitettu sanskriitiksi Nepalin motto: जननी जन्मभूमिश्च स्वर्गादपी गरीयसी (jananī janmabhūmiśca svargādapi garīyasī), "Äiti ja äidinmaa ovat rakkaampia kuin taivas."


title: Nepalin vaakuna

text: Vaakuna jota käytettiin ennen 30. joulukuuta 2006 sisältää valkoisen lehmän, vihreän fasaanin, kaksi Gurkha-soturia, Himalajan huiput, kuninkaallisen päähineen ja kaksi ristittyä Nepalin lippua. Siinä oli myös sama käärö kuin nykyisessäkin vaakunassa.


title: Donald Jackson

text: Donald George Jackson CM (s. 2. huhtikuuta 1940) on kanadalainen taitoluistelija. Hän syntyi Oshawassa, Ontariossa.


title: Donald Jackson

text: Jackson oli Kanadan-mestari vuosina 1959–1962 sekä Pohjois-Amerikan-mestari 1959 ja 1961. Hän voitti pronssia vuoden 1960 talviolympialaisissa Squaw Valleyssä.


title: Donald Jackson

text: Jackson ylsi maailmanmestaruuteen miesten yksinluistelussa vuonna 1962. Hän oli aiemmin ollut hopeasijoilla vuosina 1959 ja 1960. Hän on vuoden 1962 Lou Marsh Trophy -voittaja.


title: In the Rio (25th Anniversary Edition)

text: In the Rio (25th Anniversary Edition) on Sleepy Sleepersien kokoelmalevy joka ilmestyi 21. marraskuuta 2007. Albumilla on vuonna 1982 julkaistu Sleepy Sleepers In The Rio - albumi ja vuonna 1983 julkaistu samanniminen englanninkielinen albumi.


title: Linda Fratianne

text: Linda Sue Fratianne (s. 2. elokuuta 1960) on yhdysvaltalainen taitoluistelija. Hän voitti neljä perättäistä Yhdysvaltain-mestaruutta vuosina 1977–1980 ja olympiahopeaa Lake Placidissa 1980.


title: Linda Fratianne

text: Fratianne oli naisten yksinluistelun maailmanmestari vuosina 1977 ja 1979. Hänellä on vuonna 1991 syntynyt tytär Ali.


title: Ahti Anthos

text: Ahti Ilmari Anthos (29. kesäkuuta 1897 Toholampi – 30. joulukuuta 1944) oli suomalainen jääkärieverstiluutnantti. Hänen vanhempansa olivat nimismies Karl Johan Blomqvist ja Iida Hedvig Oravala. Hänen puolisonsa oli Hilja Maria Salmi.


title: Ahti Anthos

text: Hän kirjoitti ylioppilaaksi Helsingin uudesta ruotsalaisesta yhteiskoulusta vuonna 1916 ja kirjoittautui Nylands Nationiin. Hän jatkoi opintojaan kauppakorkeakoulussa vuonna 1917. Tykistöupseerien täydennyskursseille hän osallistui Lappeenrannassa vuonna 1920, Hämeenlinnan hyökkäysvaunukursseille hän osallistui vuonna 1922, sotakorkeakoulukursseille Saksassa hän osallistui vuosina 1923–1925, Hämeenlinnan kranaatinheitinkurseille hän osallistui vuonna 1926. Itse hän toimi tuntiopettajana suojeluskuntain päällystökoulussa vuosina 1922–1923 ja 1927–1928.


title: Ahti Anthos

text: Ahti Ilmari Anthos liittyi vapaaehtoisena Saksassa sotilaskoulutusta antavaan jääkäripataljoona 27:n täydennysjoukkoon 11. tammikuuta 1918, josta hänet siirrettiin pataljoonan haupitsipatteriin 16. tammikuuta 1918.


title: Ahti Anthos

text: Hän saapui Suomeen (Vaasaan) jääkäreiden pääjoukon mukana jefreitteriksi ylennettynä 25. helmikuuta 1918. Hänet komennettiin tykinjohtajaksi Suomen sisällissotaan Jääkäritykistön 2. jääkäripatteriin ja otti osaa taisteluihin Länkipohjassa, Pitkäjärvellä, Orivedellä, Kangasalla, Lempäälässä sekä Tampereella. Tampereen taisteluiden jälkeen hänet määrättiin tykistön uudelleen järjestelyn jälkeen muodostettuun Jääkäritykistöprikaatin 2. jääkäripatteriston 3. patteriin päälliköksi ja tämän muodostetun patterin mukana hän otti osaa sotatoimiin Karjalankannaksella, m.m. Raivolan taisteluun ja Inon saartoon.


title: Ahti Anthos

text: Sisällissodan jälkeen hän jäi Suomen armeijan palvelukseen ja hänet sijoitettiin Suomen tykistökouluun, josta hänet tykistön uudelleenjärjestelyn yhteydessä määrättiin Hämeen kenttätykistöryktnentti n:o 1:een, jossa hän toimi aluksi 3. patteriston adjutanttina. Jaosjohtajaksi 9. patteriin hänet siirrettiin 12. syyskuuta, jonka jälkeen hän on toiminut jaosjohtajana 6. ja 8. patterissa, kunnes hänet nimitettiin 7. patterinpäälliköksi. Suomen armeijasta hän erosi 24. tammikuuta 1923. Armeijapalveluksen jälkeen hän otti vastaan suojeluskuntajärjestön Yliesikunnan tykistöosaston päällikön apulaisen tehtävät 15. huhtikuuta 1923. Nuoremmaksi sotilastarkastajaksi hänet nimitettiin 1. helmikuuta 1925. Suojeluskuntain yliesikunnan päällystökoulun johtajaksi hänet nimitettiin 1. tammikuuta 1928. Suojeluskuntajärjestön sotilastarkastajan virkaan hänet nimitettiin 1. tammikuuta 1931, josta virasta hän erosi 30. syyskuuta 1934.


title: Ahti Anthos

text: Talvisodan aikana hän toimi Keski-Pohjanmaan suojeluskuntapiirin päällikkönä ja jatkosodan aikana komentajana Jalkaväkenkoulutuskeskus 4:ssä. Hän loukkaantui Forssassa vuonna 1942 ja siirrettiin 35. sotilassairaalaan. Hän menehtyi 30. joulukuuta 1944 ja on haudattu Hietaniemen hautausmaahan Helsingissä.


title: Dorothy Hamill

text: Dorothy Stuart Hamill (s. 26. heinäkuuta 1956) on yhdysvaltalainen taitoluistelija. Hän voitti olympiakultaa vuonna 1976 Innsbruckissa.


title: Dorothy Hamill

text: Hamill syntyi Chicagossa, mutta muutti varhain perheineen Connecticutin Greenwichiin. Hän oli naisten yksinluistelun Yhdysvaltain-mestari vuosina 1974–1976 ja maailmanmestari vuonna 1976.


title: Dorothy Hamill

text: Carlo Fassilta valmennusta saanut Hamill on luistellut vielä keski-ikäisenä, muun muassa Broadway on Ice -show'ssa. Hän on saanut hoitoa rintasyöpään.


title: William T. G. Morton

text: William Thomas Green Morton (9. elokuuta 1819 Charlton, Massachusetts, Yhdysvallat – 15. heinäkuuta 1868) oli yhdysvaltalainen hammaslääkäri ja lääkäri. Baltimoressa sijaitseva Washingtonin yliopisto myönsi hänelle kunniatohtorin arvon 1852. Hän käytti eetteriä leikkauksissa Massachusettsin keskussairaalassa 16. lokakuuta 1846.


title: William T. G. Morton

text: Morton käytti ensimmäisen kerran julkisessa näytöksessä eetteriä hengityksen kautta annettuna nukutusaineena, ja tapaus oli historiallinen ja se julkistettiin laajalti. Monet pitivät häntä anestesian keksijänä ja ensimmäisenä käyttäjänä. Hän ei kuitenkaan ollut ensimmäinen, joka käytti eetteriä nukutukseen. Tohtori Crawford Williamson Long käytti eetteriä leikkauksen aikaisena nukutusaineena 30. maaliskuuta 1842, ja vaikka hän esitteli sen käyttöä lääkäreille Georgiassa useita kertoja, hän ei julkaissut havaintojaan ennen kuin 1868 lehdessä The Southern Medical and Surgical Journal. Mortonin ja Longin aikaansaannokset olivat keskeisiä niissä lääketieteellisissä ja tieteellisissä pyrinnöissä, joita nyt sanotaan anestesiologiaksi, ja niiden ansiota on nykyaikaisen kirurgian kehittyminen. Tiedon leviämistä tästä "uudesta" nukutusaineesta edisti riita, joka syntyi Mortonin ja kahden muun tieteilijän Horace Wells ja Charles T. Jacksonin välille, jotka väittivät kyseistä keksintöä omakseen. Toisin kuin tohtorit Morton, Wells ja Jackson, tohtori Crawford Long ei vaatinut korvauksia tai patenttia keksinnöstään.


title: William T. G. Morton

text: William Morton oli alkujaan hammaslääkäri. Hänen vanhempansa olivat maaviljelijä James Morton ja Rebecca (Needham) Morton. Morton opiskeli Horace Wellsin ohjauksessa Hartfordissa, Connecticutissa. Heistä tuli myöhemmin yhtiötovereita. Morton väitti valmistuneensa Baltimoren hammaslääketieteellisestä oppilaitoksesta 1842, mutta tutkimukset osoittivat, että hän ei ollut opiskellut hammaslääketiedettä eikä lääketiedettä. 1843 hän avioitui farmingtonilaisen Elizabeth Whitmanin kanssa, joka oli entisen kongressiedustajan Lemuel Whitmanin veljentytär. Elizabeth Withmanin vanhemmat eivät hyväksyneet Mortonin ammattia, ja suostuivat avioliittoon vasta kun tämä oli luvannut opiskella lääketiedettä, joten syksyllä 1844 Morton sai opetusta tohtori Charles T. Jackson ilta Harvardin yliopiston lääketieteellisessä oppilaitoksessa. Hän sai lääketieteen kunniatohtorin arvon 1852 Baltimoren Washingtonin yliopistotla


title: William T. G. Morton

text: 30. syyskuuta 1846 Morton suoritti kivuttoman hampaanpoiston annettuaan potilaalle eetteriä. Toimenpiteen jälkeen suoritettiin nyttemmin kuuluisa näytös 16. lokakuuta 1846 Massachusettsin keskussairaalassa. Tässä näytöksessä tohtori John Collins Warren poisti kivuttomasti kasvaimen Edward Gilbert Abbottin kaulasta. Esityksen jälkeen Morton yritti salata, mitä ainetta hän oli antanut Abbotille hengitettäväksi. Hän käytti siitä nimitystä "Letheon". Hänellä oli aikomus patentoida aine ja saada siitä tuottoa. “Letheon” paljastui pian kuitenkin eetteriksi, ja vähän myöhemmin sitä käytettiin sekä Yhdysvalloissa että Euroopassa. Morton sai eetterille patentin Yhdysvalloissa, mutta myöhemmin se peruutettiin eikä hän saanut patenttimaksuja. Loppuelämänsä hän yritti saada kongressilta korvausta keksinnöstään, mutta ei onnistunut. Hänen yritystään saada korvausta eetterin käytöstä hankaloitti se, että hänen aiempi ohjaajansa Charles T. Jackson oli esitellyt eetterin käyttöä Pariisissa ja väitti sitä omaksi keksinnökseen mainitsematta Mortonin (tai C. W. Longin) nimeä.


title: William T. G. Morton

text: Syksyllä 1862 hän liittyi Potomacin armeijaan vapaaehtoisena lääkärinä ja käytti eetteriä yli kahdelletuhannelle haavoittuneelle sotilaalle useissa taisteluissa.


title: William T. G. Morton

text: Morton oli New Yorkissa heinäkuussa ja meni Central Parkiin etsimään helpotusta helteestä, mutta hän pyörtyi ja kuoli vähän myöhemmin. Hänet haudattiin Mount Auburnin hautausmaalle Cambridgeen Massachusettsiin.


title: William T. G. Morton

text: Paramount Picturesin tuottama, Preston Sturgesin käsikirjoittama ja ohjaama elokuva "The Great Moment" vuodelta 1944 perustuu W. T. G. Mortonin elämään.


title: Martti Heikura

text: Martti Gunnar Heikura (29. heinäkuuta 1909 Oulu — 6. tammikuuta 1963 Oulu) oli suomalainen arkkitehti.


title: Martti Heikura

text: Heikura valmistui ylioppilaaksi Oulun Lyseosta vuonna 1929, jonka jälkeen hän aloitti opinnot Teknillisessä korkeakoulussa. Heikura valmistui arkkitehdiksi 1935. Valmistumisensa jälkeen Heikura työskenteli ensin arkkitehti Gustaf Strandbergin ja sitten arkkitehti Viljo Laitsalmen toimistoissa.


title: Martti Heikura

text: Vuonna 1939 Oulun kaupunkiin perustettiin kaupunginarkkitehdin virka ja Heikura nimitettiin kaupungin ensimmäiseksi kaupunginarkkitehdiksi. Heikura toimi kaupunginarkkitehtina vuodesta 1939 aina kuolemaansa vuoteen 1963 asti. Virkansa ohella Heikura piti myös omaa arkkitehtitoimistoa.


title: Martti Heikura

text: Heikuran panos Oulun kaupunkikuvaan on varsin suuri, koska kaupunki rakennettiin sodanjälkeen lähes kokonaan uudelleen. Heikuran käsialaa ovat monet 1950-luvun koulurakennukset, mutta oman arkkitehtitoimistonsa puitteissa myös monet yksityisten rakennuttamat asuin- ja liiketalot kaupungin keskustassa.


title: Gottfried von Erdmannsdorf

text: Gottfried von Erdmannsdorf (25. huhtikuuta 1893 – 1946) oli saksalainen kenraalimajuri toisessa maailmansodassa.


title: Gottfried von Erdmannsdorf

text: Erdmannsdorf liittyi Saksan keisarikunnan armeijaan 8. helmikuuta 1913 ja palveli 13. jääkäripataljoonassa vuonna 1914. Ennen toista maailmansotaa hän palveli Erfurtin aluekomendanttina vuonna 1938. Hänet oli ylennetty everstiluutnantiksi samana vuonna.


title: Gottfried von Erdmannsdorf

text: Toisen maailmansodan syttyessä Erdmannsdorf sai komentoonsa Saksan 12. armeijan syyskuussa ja lokakuussa hänestä tuli 171. jalkaväkirykmentin komentaja. Erdmannsdorf ylennettiin kesäkuussa 1939 everstiksi ja kenraalimajuriksi 1. joulukuuta 1942. Vuoden 1942 lokakuussa hän sai komentoonsa Saksan 465. jalkaväkidivisioonan, ja palveli yksikön komentajana vuoden 1944 maaliskuun 18. päivään, jolloin siirtyi Mogilevin komendantiksi. Erdmannsdorf sai ansioistaan kultaisen Saksan ristin ja ritariristin. Hän jäi Mogilevissä sotavangiksi keskustan armeijaryhmän mukana 30. kesäkuuta 1944. Sodan jälkeen Erdmannsdorf tuomittiin kuolemaan sotarikoksista ja hirtettiin Minskissä vuonna 1946.


title: Kuopion urheilusukeltajat

text: Kuopion Urheilusukeltajat ry on vuonna 1969 perustettu kuopiolainen sukellusseura, joka on Suomen Sukeltajaliiton jäsen.


title: Kuopion urheilusukeltajat

text: Kesäisin seura järjestää keskiviikkosukelluksia Kallaveden lähistön sukelluskohteisiin ja viikonloppuisin pyritään järjestämään sukellusretkiä Suvasvedelle. Seura järjestää vuosittain laitesukelluksen peruskurssin ja jatkokurssin P1 (CMAS*) ja P2 (CMAS**). Lapsille on norppatoimintaa, harjoituksia on kerran viikossa.


title: Kuopion urheilusukeltajat

text: Seura vuokraa sukeltajan laitepaketteja. Sillä on käytössään kiinteä ja siirrettäviä kompressoreita.


title: Kuopion urheilusukeltajat

text: Seuralla on 5-metrinen Buster-pulpettivene sekä 21,5-metrinen moottorialus Marie Antoinette, joka alun perin on ollut Neuvostoliiton puolustusvoimien sukeltajien tukialus, rakennettu n. 1950-1960.


title: Siegfried Ruff

text: Siegfried Ruff (20. helmikuuta 1895 Cunersdorf – 3. helmikuuta 1946) oli saksalainen kenraalimajuri toisen maailmansodan aikana.


title: Siegfried Ruff

text: Ruff liittyi armeijaan 22. maaliskuuta 1913 ja palveli ensimmäisessä maailmansodassa 56:nnessa keisarillisen Saksan tykistörykmentissä. Ennen toista maailmansotaa hän palveli 1. tykistörykmentissä Wehrmachtissa ja XXV armeijakunnan komentajan adjutanttina. Ruff ylennettiin everstiluutnantiksi 1. helmikuuta 1938. Toisen maailmansodan alussa hän oli 291. ja 305. tykistörykmentissä ja ylennettiin everstiksi 1. tammikuuta 1942. Vuonna 1942 Ruff siirtyi 401. jalkaväkidivisioonan komentajaksi, ja hänet ylennettiin kenraalimajuriksi 1. joulukuuta. Vuonna 1944 hän siirtyi Saksan hallinnon komendantiksi Riikaan ja palveli 1. helmikuuta 1945 lähtien 609. jalkaväkidivisioonan komentajana. Ruff sai ylennyksen kenraaliluutnantiksi 1. maaliskuuta 1945 ja hän sai ansioistaan kultaisen Saksan ristin ja ritariristin.


title: Siegfried Ruff

text: Sodan lopussa Ruff jäi puna-armeijan vangiksi ja joutui Riiassa vastaamaan sotaoikeuteen sotarikoksista. Hänet tuomittiin kuolemaan ja hirtettiin Riiassa vuonna 1946.


title: Versowood

text: Versowood Group Oy (vuoteen 2005 Vierumäen Teollisuus Oy, alkuaan Kollin saha) on Heinolan Vierumäellä sijaitseva puunjalostusyritys.


title: Versowood

text: Vuonna 2015 Versowood on Suomen suurin yksityinen sahatavaran tuottaja ja jalostaja.


title: Versowood

text: Puunkäsittelyssä käytettävien aineiden vuoksi on Vierumäen tuotantoalue määritelty Päijät-Hämeen liiton Päijät-Hämeen maakuntakaavassa määritelty yhdeksi neljästä Päijät-Hämeen maakunnan Seveso-direktiivi III:n mukaisesta suuronnettomuusvaarallisesta laitoksesta. Sen merkintä maakuntakaavassa on tkem1.


title: Versowood

text: Yritys perustettiin vuonna 1946 Härkälän kylään. Se koostui alun perin sahasta, jonka perustamista muut alueen sahat vastustivat. Vuonna 1965 alettiin rehusiilojen ja laitureiden valmistusta varten kyllästää puuta, aluksi suolakyllästyksellä. Vuonna 1972 aloitettiin liimapuutuotanto myös rakennusten kantavia rakenteita varten. Vuonna 1990 Vierumäen Teollisuus siirtyi Kollin perheeltä Kopran perheelle. Vuonna 1997 konsernin tytäryhtiöksi ostettiin Otavan saha Mikkelistä.


title: Versowood

text: Vuonna 2000 rakennettiin Novalamin tehdas Vierumäen sahan viereen. Se on kolmannen sukupolven liimapuutehdas, joka käynnistyi saman vuoden elokuussa. 2001 ostettiin Laminated Lumber Oy Kotkasta. Sen tuotannosta 90 % vietiin Japanin markkinoille. Kotkan liimapuutehdas lopetti toimintansa vuonna 2008.


title: Versowood

text: Vuonna 2004 Versowood osti Paloheimo Wood Oy:n, joka koostuu sahasta, höyläämöstä, välisäletuotannosta (tavaramerkki HGB) kaikkine tuotantolaitoksineen. Vuonna 2014 Versowood osti Vapo Timber Oy:n Hankasalmen sahan.


title: Versowood

text: Vuonna 2002 ostettiin Pentre Finland Oy, joka valmistaa puisia ja vanerisia keloja sekä pakkauslaatikoita. Vuonna 2004 Versowoodin Riihimäen tehdas (entinen Paloheimo Wood) alkoi valmistaa kuormalavoja.


title: Versowood

text: Versowood tuli tunnetuksi ehdotuksestaan kiinteistöverosta metsämaalle .


title: Luoman Puutuote

text: Luoman Puutuote Oy on suomalainen vuonna 1982 perustettu kevythirsirakennusten valmistaja, jonka pääkonttori sijaitsee Seinäjoen Ylistarossa. Yhtiöllä on kolme tehdasta Suomessa sekä yksi Pohjois-Saksassa.


title: Luoman Puutuote

text: Luoman Puutuote Oy tunnetaan Lillevilla–piharakennuksistaan ja –vajoistaan, joita valmistetaan noin 90 000 kappaletta vuodessa. Valikoimiin kuuluvat kevyemmät hirsirakennukset, kuten varastot, vajat, kesäaitat terasseineen, puuliiterit, kuivakäymälät (perinteiset sekä kompostoivat) ja leikkimökit.


title: Luoman Puutuote

text: Saksan Grabowissa sijaitsevassa tehtaassa valmistuu 50  000 hirsirakennusta vuodessa. Suomessa Luoman tuotanto on keskittynyt kolmeen pisteeseen: Ylistaron Kylänpäähän, Ylistaron keskustaan sekä Vähänkyrön Vedenojalle. Vähässäkyrössä valmistuvat liimatut aihiot, palkit ja lamellit. Siellä on myös höyläys- ja sormijatkoslinja sekä iso vaakavannesaha.


title: Luoman Puutuote

text: Luoman-konsernin liikevaihto vuonna 2009 oli 42,8 miljoonaa euroa ja henkilöstömäärä 135. Yrityksen vuotuinen sahatavaran käyttömäärä on noin 200 000 m.


title: Luoman Puutuote

text: Tuotannosta menee vientiin noin 90 %, yli 30 maahan, pääasiassa Skandinavian ja Keski-Euroopan markkinoille. Saksan osuus myynnistä on noin kolmannes. Kotimaassa jälleenmyyjinä toimivat mm. Bauhaus, Carlson, Stark, Rautanet, K-Rauta, Rautia, Agrimarket, Kodin Terra ja Prisma.


title: Luoman Puutuote

text: Pekka Luoma perusti kahden miehen yrityksen kotikyläänsä valmistuttuaan Kotkan puutalousoppilaitoksesta. 1980-luvulla yritys höyläsi puuosia maatalouskoneiden valmistajille ja elementtejä talotehtaille. 1990-luvulle tultaessa työntekijöitä oli noin kymmenen. Laman jälkeen Luoman erikoistui kevythirsituotteisiin. Vuonna 2000 yrityksen hallituksen puheenjohtajaksi ja osaomistajaksi tuli Valmetin ja Metson johdossa toiminut vuorineuvos Matti Sundberg.


title: Luoman Puutuote

text: Puuteollisuusyrittäjät ry valitsi Luoman Oy:n vuoden 2012 puuteollisuusyritykseksi.


title: Lily Kronberger

text: Lily Kronberger (12. marraskuuta 1890 Budapest – 21. toukokuuta 1974 Budapest) oli unkarilainen taitoluistelija.


title: Lily Kronberger

text: Kronberger oli naisten yksinluistelun maailmanmestari perättäisinä vuosina 1908–1911. Hän oli juutalainen ja pääsi vuonna 1983 International Jewish Sports Hall of Fameen.


title: Lily Kronberger

text: Kronberger kelpuutettiin myös World Figure Skating Hall of Fameen vuonna 1997.


title: Cron

text: cron on ajastuspalvelu Unix-pohjaisille käyttöjärjestelmille. Nimi pohjautuu kreikan sanaan ”chronos” (χρόνος), joka tarkoittaa aikaa.


title: Cron

text: Yleensä ajastimia muokataan crontab-ohjelmalla, joka ohjaa crond-daemonia, joka ajaa komennot taustalla ja tarkistaa minuutin välein, jos komentoja pitää suorittaa ja suorittaa ne. Tehtävät suoritetaan, kun aika- ja päivämääritykset täsmäävät nykyhetkeen.


title: Andri Serdinov

text: Andri Serdinov (, 17. marraskuuta 1982 Luhansk) on ukrainalainen uimari ja olympiamitalisti. Hän voitti 100 metrin perhosuinnin olympiapronssia Ateenasta 2004. Hän on voittanut urallaan kolme MM-pronssia ja kolme Euroopan mestaruutta.


title: Andri Serdinov

text: Serdinovilla oli myös hallussaan 100 metrin perhosuinnin pitkien ratojen maailmanennätys noin viiden minuutin ajan. Hän rikkoi Australian Michael Klimin maailmanennätyksen pitkän radan MM-kilpailuiden välierissä 25. heinäkuuta 2003. Ennätys kesti vain noin viisi minuuttia, sillä seuraavassa erässä uinut yhdysvaltalaisuimari Michael Phelps rikkoi sen. Phelpsin ennätys ei myöskään jäänyt kovin pitkäkestoiseksi, sillä seuraavana päivänä uidussa loppukilpailussa Ian Crocker rikkoi sen. Finaalissa maalintulojärjestys olikin Crocker, Phelps ja Serdinov.


title: Haukiniemi

text: Haukiniemi on kylä Savonlinnan koillisosassa, entisen Säämingin kunnan alueella. Haukiniemellä sijaitsee kirjailija Joel Lehtosen synnyinkoti Harju. Alueella on säilynyt elävä kulttuurimaisema ja se on merkitty maakuntakaavaan maakunnallisesti arvokkaaksi alueeksi. Kylän urheiluseura Haukiniemen Haka harjoittaa jalkapallo- ja pesäpallotoimintaa. Vuonna 2013 alueelle valmistui Haukiniemen kyläyhdistyksen rakentama ortodoksinen rukoushuone tsasouna, jonka rakentamisesta yhdistys teetti myös 45 minuutin dokumenttielokuvan.


title: Presley O’Bannon

text: Presley Neville O'Bannon (1776 – 12. syyskuuta 1850) oli Yhdysvaltain merijalkaväen upseeri, joka tuli kuuluisaksi ansioistaan ensimmäisessä barbareskisodassa. Kolme Yhdysvaltain laivaston laivaa on nimetty hänen mukaansa "USS O'Bannoniksi".


title: Presley O’Bannon

text: O'Bannon astui merijalkaväen palvelukseen vuonna 1801 ja komensi hyökkäystä Tripoliin Dernen taistelussa 27. huhtikuuta 1805. Hän istui Kentuckyn osavaltion edustajainhuoneessa vuosina 1812, 1817 ja 1820–1821 ja senaatissa vuosina 1824–1826.


title: Helmikirjoahven

text: Helmikirjoahven ("Rocio octofasciata") on kirjoahveniin kuuluva kala, joka on aggressiivisuudestaan huolimatta suosittu akvaariokalana. Kala tunnetaan myös lempinimellä "Jack Dempsey" nyrkkeilijä ja näyttelijä Jack Dempseyn mukaan.


title: Helmikirjoahven

text: Helmikirjoahven on vankka kala, joka kasvaa noin 25 cm pitkäksi. Poikaset ovat ruskeankirjavia, aikuinen on punertavan harmaa ja sen kyljissä on sinisen-, kullan ja vihreänsävyisenä hohtelevia "helmiä". Aikuisen koiraan evissä on pitkät liehukkeet, naaraan evät ovat lyhyemmät. Kalan pohjaväri vaihtelee sekä ympäristön että mielentilan mukaan: ne ovat vaaleita stressaantuessaan ja eläessään vaaleapohjaisessa ympäristössä.


title: Helmikirjoahven

text: Helmikirjoahven on kotoisin Jukatanilta ja Keski-Amerikasta.


title: Helmikirjoahven

text: Helmikirjoahven puolustaa reviiriään voimakkaasti varsinkin kutuaikana. Ne kaivavat pesäkuopan mutta kutevat mieluiten kiinteälle tasaiselle alustalle kuten laakealle kivelle tai kukkaruukun palalle.


title: Helmikirjoahven

text: Helmikirjoahven on akvaariokalaksi erittäin suuri, joten se tarvitsee paljon tilaa. Se on kaikkiruokainen ja hyvin ahnas. Sen vuoksi altaassa täytyy olla tehokas suodatus, ja se on siivottava usein. Sopiva lämpötila on 22-30 C, pH noin 7 ja kovuus 10-20 GH.


title: Myytinmurtajat (2. tuotantokausi)

text: Myytinmurtajat ("MythBusters") on yhdysvaltalainen televisiosarja. Jokaisessa jaksossa keskitytään kahteen tai kolmeen kaupunkitarinaan, yleiseen uskomukseen tai nettihuhuun.


title: Myytinmurtajat (2. tuotantokausi)

text: Tässä jaksossa Myytinmurtajat tutkivat uudelleen 1. kaudella ratkottuja legendoja.


title: Myytinmurtajat (2. tuotantokausi)

text: Tämä kuului Myytinmurtajien pilotti-jaksoihin. Muutoksena oli maalata tällä kertaa Adam kultamaalilla. Kyseessä on "007 ja Kultasormi"-elokuvan kuuluisa kullattu nainen.


title: Myytinmurtajat (2. tuotantokausi)

text: Tässä myytissä Adam ja Jamie saivat Earl-auton Cadillac-Beniltä.


title: Myytinmurtajat (2. tuotantokausi)

text: Tämä oli myytti, josta kiisteltiin paljon, ja jonka todistamiseksi fanit saivat myöhemmin näyttää taitonsa.


title: Myytinmurtajat (2. tuotantokausi)

text: Haisunäädän hajun voi poistaa...


title: Myytinmurtajat (2. tuotantokausi)

text: Luodinkestävää on...


title: Myytinmurtajat (2. tuotantokausi)

text: Tämä myytti tuli Empire State Buldingissa tapahtuneesta onnettomuudesta 1945, kun hissi putosi 300 metriä alas ja hissityttö jäi henkiin.


title: Myytinmurtajat (2. tuotantokausi)

text: Nopeustutkaa/Lasertutkaa voi huijata laillisesti...


title: Myytinmurtajat (2. tuotantokausi)

text: Tämä myytti oli eräässä vanhassa Carl Barksin Aku Ankka-tarinassa.


title: Myytinmurtajat (2. tuotantokausi)

text: Myytti on peräisin eräästä Mr. Bean -jaksosta.


title: Myytinmurtajat (2. tuotantokausi)

text: Tässä myytissä kokeiltiin, voiko käyttää sanontaa "Etsiä neulaa heinäsuovasta." Adamin ja Jamie joukkueiden piti rakentaa omat laitteet ja laittaa ne kilpailemaan. Adam rakensi ""Neulanetsijä 2000""-laitteen, kun Jamie rakensi ""Maan, tuulen ja tulen""-laitteen. Tarkoituksena oli löytää kolme metallineulaa ja yksi luuneula. Adamin joukkue voitti kilpailun.


title: Much Myllärinpoika

text: Much Myllärinpoika () on hahmo Robin Hoodista kertovissa tarinoissa. Hän on yksi Robin Hoodin iloisista veikoista eli Sherwoodin metsissä elävistä lainsuojattomista metsäsisseistä. Much esiintyy jo varhaisimmissa Robin Hoodista kertovissa balladeissa, kuten "A Gest of Robyn Hode" ja "Robin Hood and the Monk".


title: Mirko Slomka

text: Mirko Slomka (s. 12. syyskuuta 1967) on saksalainen jalkapallovalmentaja ja entinen pelaaja.


title: Mirko Slomka

text: Slomkan peliura jäi varsin vaatimattomaksi hänen edustaessaan pienten saksalaisseurojen lisäksi myös Hannover 96:ta, jonka nuorisovalmennuksessa Slomka vaikutti kymmenen vuoden ajan 1989–1999. Slomkan aikana Hannover 96:n nuorina pelaajina häärivät mm. Gerald Asamoah, Per Mertesacker ja Fabian Ernst.


title: Mirko Slomka

text: 1999 Slomka siirtyi nuorisovalmentajaksi Tennis Borussia Berlinin joukkueeseen. Hän suoritti valmennuslisenssin Berliinin vuosinaan ja siirtyi kesällä 2000 Regionalligaan pudonneen Tennis Borussian päävalmentajaksi. Loistavasti alkanut kausi taittui syksyn kuluessa ja otteet heikkenivät, mikä johti lopulta Slomkan potkuihin marraskuussa 2000.


title: Mirko Slomka

text: Vuosina 2001–2004 Slomka toimi Ralf Rangnickin apulaisvalmentajana Hannover 96:ssa. Hän siirtyi Rangnickin mukana FC Schalke 04:een syksyllä 2004. Kun Rangnick joulukuussa 2006 sai lähteä FC Schalkesta, tuli Slomkasta tammikuussa seuran uusi päävalmentaja. Slomka johdatti gelsenkircheniläiset lopulta 1. Bundesliigan neljänneksi ja Mestarien liigan karsintoihin.


title: Mirko Slomka

text: Kaudella 2006–07 FC Schalke taisteli Slomkan johdolla mestaruudesta viimeiseen asti. Gelsenkircheniläisten edellinen mestaruus on vuodelta 1958, ja jälleen kerran seura joutui tyytymään kakkossijaan. Loppukauden kompurointi paksoi Slomkan ryhmälle paljon ja seura hävisi lopulta VfB Stuttgartille kaksi pistettä.


title: Mirko Slomka

text: Kaudella 2007–08 FC Schalken meno on ollut ailahtelevampaa. Peli ei ole ollut kaunista ja monesti pelaajien otteista on paistanut epätoivo. Erityisesti hyökkäyspeli on ollut Schalken akilleen kantapää, ja muun muassa historiallisissa Mestarien liigan puolivälieräotteluissa FC Barcelonaa vastaan Schalkella oli paikkoja ratkaista ottelu ja edetä välieriin, mutta viimeistely oli luokatonta.


title: Mirko Slomka

text: Lopulta Slomkan kohtaloksi koitui muodollisesti 5–1 vierastappio Werder Bremenille 12. huhtikuuta 2008. Ottelussa Schalke tuhri useita avopaikkoja, joista se olisi voinut tehdä maalin. Slomkan luottamus seurajohdon ja pelaajien silmissä oli ilmeisesti mennyt jo aikaisemmin ja Slomka sai potkut ennen kauden loppua, vaikka Schalke oli Bundesliigassa sijalla 3.


title: Mirko Slomka

text: Tammikuussa 2010 Slomka palasi valmennustehtäviin siirryttyään Bundesliigassa putoamiskamppailuun vajoneen Hannover 96:n päävalmentajaksi. Slomkan johdolla Hannover onnistui lopulta säilyttämään paikkansa Bundesliigassa. Lopullisesti sarjapaikka varmistui päätöskierroksen 0–3 voitolla VfL Bochumista. Ensimmäisellä täydellä kaudellaan Hannoverin valmentaja Slomka onnistui yli odotusten. Seura sijoittui lopulta neljänneksi ja selvisi europeleihin 19 vuoden tauon jälkeen. Eurooppa-liigan playoffs-vaiheessa kaudella 2011/12 Slomkan suojatit pudottivat Sevillan jatkosta ja etenivät komeasti liigan lohkovaiheeseen. Hannover eteni lohkokakkosena pudotuspeleihin, joissa voitti Club Bruggen ja FC Twenten. Puolivälierissä turnauksen mestaruuden myöhemmin vienyt Atlético Madrid pudotti Hannoverin yhteismaalein 4–2. Bundesliigassa kausi ei sujunut aivan edellisen tahtiin, mutta seitsemäs sija oli sekin hyvä saavutus. Joukkue ei hävinnyt kauden aikana yhtään kotiottelua. Kaudella 2012/13 Slomka johdatti Hannoverin jälleen Eurooppa-liigan peleihin karsintojen kautta. Hannover voitti lohkonsa, mutta putosi pudotuspeleissä FK Anži Mahatškalalle yhteismaalein 4–2. Bundesliigassa kausi päättyi yhdeksänneksi. Syyskaudella 2013/14 paineet Slomkan harteilla kasvoivat, sillä menestys ei ollut lähelläkään aikaisempien vuosien tasoa. Odotukset olivat korkealla, eikä syyskauden 13. sija tyydyttänyt seurajohtoa. Pitkän spekuloinnin jälkeen Hannover ilmoitti 27. joulukuuta 2013 erottaneensa Slomkan tehtävästään.


title: Mirko Slomka

text: Helmikuun puolivälissä Slomka teki vuoteen 2016 ulottuvan sopimuksen Bundesliigan kriisijoukkue Hamburger SV:n kanssa. Slomkan johdolla HSV säilytti sarjapaikkansa karsintojen kautta, kun 1–1 tasapelin vierasmaali SpVgg Greuther Fürthiä vastaan riitti. Kausi 2014/15 alkoi HSV:n osalta heikosti. Seurajohdon kärsivällisyys Slomkan suhteen loppui lyhyeen, sillä yhden tasapelin ja kahden tappion jälkeen hän sai potkut syyskuun alussa 2014.


title: Mirko Slomka

text: Joulukuun lopulla 2016 Slomka allekirjoitti kesään 2018 ulottuvan sopimuksen 2. Bundesliigan Karlsruher SC:n kanssa. Slomka palaa sopimuksen myötä valmennustehtäviin 2. tammikuuta 2017 oltuaan kaksi vuotta sivussa aktiivivalmennuksesta. Pesti jäi kuitenkin lyhykesi, sillä Karlsruhe erotti hänet jo huhtikuun alussa 2017.Slomka on opiskellut jalkapallouransa ohella matematiikkaa. Slomka asuu Hannoverissa yhdessä vaimonsa, tyttärensä ja poikansa kanssa. Hän on jalkapallovalmentaja Dieter Heckingin hyvä ystävä ja yhden Heckingin lapsen kummisetä.


title: Juri Skuratov

text:
Juri Iljitš Skuratov (, s. 3. heinäkuuta 1952) on venäläinen lakimies ja poliitikko, joka vuonna 1999 tutki Venäjän silloisen presidentin Boris Jeltsinin korruptiota. Skuratov oli Venäjän yleinen syyttäjä vuonna 1995–1999 ja joutui eroamaan seksiskandaalin takia.
Se liittyi juoneen, jolla Jeltsiniä tukevat tahot halusivat estää Jeltsinin lähipiiriin kohdistuvat korruptiotutkimukset.


title: Juri Skuratov

text:
Skuratov oli alkanut tutkia erästä talousrikosta, ja oli aikaa myöten edennyt tutkimuksissaan presidentti Boris Jeltsinin lähipiiriin asti.
Venäjän valtakunnansyyttäjä Juri Skuratov oli saanut Sveitsin viranomaisilta tietoja, jotka todistivat Jeltsinin tyttären Tatjanan sekaantuneen lahjusten ottoon sveitsiläiseltä Mabetex-huonekaluyhtiöltä.
Eräänä päivänä Skuratov sai tuntemattomalta mieheltä puhelinsoiton. Soittaja kertoi saaneensa Skuratovin nauhalle ja että tämän on erottava, tai hänestä tulee loppu. 17. maaliskuuta 1999 Venäjän valtion ohjaama TV-kanava näytti videon, jossa Skuratov pelehti kahden ilotytön kanssa, joista toinen istui Skuratovin päällä. Putinin mukaan seksiorgiat olivat rikoksista epäiltyjen maksamia. Tämä häpäisi Skuratovin, ja hänet pidätettiin virantoimituksesta. Kyse oli Skuratovin mukaan turvallisuuspalvelun juonittelusta, jolla pyrittiin lopettamaan hänen Jeltsinin lähipiirin talousrikkeitä koskevat tutkimuksensa.


title: Johann Conrad Schlaun

text: Johann Conrad Schlaun (s. 5. kesäkuuta 1695 Nörde – k. 21. lokakuuta 1773 Münster) oli saksalainen arkkitehti. Schlaunia pidetään yhtenä viimeisimmistä merkittävistä saksalaisen barokin arkkitehdeista. Hän suunnitteli useita merkittäviä rakennuksia etenkin kotiseudulleen Münsteriin. Arkkitehtiuran lisäksi Schlaun teki huomattavan sotilasuran.


title: Hillsborough (Grenada)

text: Hillsborough on pieni, noin 700 asukkaan kaupunki. Se on Grenadalle kuuluvan Carriacou-saaren pääkaupunki.


title: Alina Pogostkina

text: Alina Pogostkina (s. 18. marraskuuta 1983) on venäläissyntyinen saksalainen viulisti. Hän alkoi soittaa viulua nelivuotiaana isänsä johdolla ja pian alkoi antaa myös konsertteja. Perhe muutti vuonna 1992 Heidelbergiin, missä heidän piti alussa hankkia elantonsa katusoittajina.


title: Alina Pogostkina

text: Pogostkina on kilpaillut monissa kansainvälisissä viulukilpailuissa. Hän voitti vuonna 1997 ensimmäisen Louis Spohr -kilpailun ja 2005 Jean Sibelius -viulukilpailun Helsingissä.


title: Lewis Addison Armistead

text: Lewis Addison Armistead (18. helmikuuta 1817 – 5. heinäkuuta 1863) oli etelävaltioiden prikaatikenraali Yhdysvaltain sisällissodassa. Hän haavoittui kuolettavasti Gettysburgin taistelun kolmantena päivänä Pickettin hyökkäyksessä.


title: Lewis Addison Armistead

text: Lewis A. Armistead, ystävien keskein "Lo" (Lothario, kyseessä oli ironinen vitsi, koska hän oli ujo ja leskimies eikä naistenmies) syntyi New Bernissä Pohjois-Carolinassa Walker Keith Armisteadin ja Elizabeth Armisteadin pojaksi. Walker Armistead ja hänen viisi veljeään palvelivat vuoden 1812 sodassa ja yksi heistä, majuri George Armistead, oli komentajana Fort McHenryssä brittien hyökkäyksen aikana mitkä inspiroivat sanoja "tähtilippu". Lewis meni Yhdysvaltain sotilasakatemiaan, mutta erotettiin kurittomuuden takia, koska oli rikkonut lautasen kadettitoverinsa Jubal Earlyn pään yläpuolella. Hänellä oli myös akateemisia vaikeuksia, kuten ranskankielessä, ja useiden historoitsijoiden mukaan akateeminen epäonnistuminen olikin syynä hänen lähtöönsä West Pointista. Hänen vaikutusvaltainen isänsä onnistui saamaan pojalleen kakkosluutnantin palvelussopimiksen 6. USA:n jalkaväkeen 10. heinäkuuta 1839, samaan aikaan kun hänen toverinsa olivat tuskin valmistuneet. Hänet ylennettiin 1. luutnantiksi 30. maaliskuuta 1844. Meksikon-Yhdysvaltain sodassa hänet ylennettiin kapteeniksi Contrerasin ja Churubuscon taisteluihin, ja hän haavoittui Chapultepecissa, ja palveli majurina Molino del Reyn ja Chapultepecin taisteluissa. Hänet ylennettiin kapteeniksi maaliskuussa 1855.


title: Lewis Addison Armistead

text: Armistead palveli ystäviensä John F. Reynoldsin ja Winfield Scott Hancockin kanssa kersanttina Los Angelesissa Kaliforniassa ennen sisällissotaa. Todistajat sanoivat että jäähyväisjuhlassa ennen Armisteadin lähtöä Konfederaation armeijaan hän sanoi Hancockille että jos nostaisi kätensä tätä vastaan taistelussa, "Jumala saa iskeä minut kuoliaaksi."


title: Lewis Addison Armistead

text: Kun USA:n sisällissota syttyi, Armistead matkasi itään ja sai nimityksen majuriksi, mutta ylennettiin nopeasti everstiksi 57. Virginian jalkaväkirykmenttiin. Hän palveli länsi-Tennesseessä, mutta palasi pian itään Robert E. Leen komentamaan Pohjois-Virginian armeijaan. Hän taisteli prikaatikenraalina Leen alaisena Seven Pinesissä, Seven daysin taistelussa (missä hänet valittiin johtamaan nuolenkärkenä veristä ja järjetöntä hyökkäystä Malvern Hilliin) ja toisessa Bull Runin taistelussa. Antietamin taistelun jälkeen hän oli kenraalimajuri George Pickettin joukoissa Fredericksburgissa. Hän oli James Longstreetin joukoissa lähellä Norfolkia, Virginiassa kesällä 1863, eikä ollut mukana Chancellorsvillessä.


title: Lewis Addison Armistead

text: Gettysburgin taisteluun Armisteadin prikaati saapui 2. heinäkuuta 1863, taas kerran Pickettin divisioonassa. Hän haavoittui kuolettavasti seuraavana päivänä johtaessaan prikaatiaan lähellä unionin joukkojen keskustaa Pickettin hyökkäyksessä. Hänen prikaatinsa, jota Armistead johti heiluttaen hattuaan miekkansa kärjessä, saavutti kivimuurin, mikä sijaitsi "kolmiossa", joka oli hyökkäyksen päämäärä. Prikaati pääsi pisimmälle hyökkäyksessä kuin kukaan toinen ja tapausta onkin joskus kutsuttu "Konfederaation korkeaksi nousuvedeksi". Pohjoisvaltioiden vastahyökkäys esti kuitenkin etenemisen hyvin nopeasti. Armisteadia ammuttiin kolme kertaa heti muurin ylityksen jälkeen. Unionin kapteeni Henry H. Bingham kertoi että hänen vanha ystävänsä kenraali Hancock oli komentanut pohjoisvaltioiden puolustuslinjaa, mutta hänkin oli haavoittunut. Tästä kohtauksesta on tehnyt kuolemattoman kirjailija Michael Shaara novellissaan "The Killer Angels", missä Armistead on päähenkilö. Armistead kuoli unionin kenttäsairaalassa kaksi päivää myöhemmin.


title: Lewis Addison Armistead

text: Lewis Armistead on haudattu setänsä, everstiluutnantti George Armisteadin, Fort McHenryn komentajan viereen, Old Saint Paulsin hautausmaalle, Baltimoreen Marylandiin.


title: Marcel Mahouvé

text: Marcel Mahouvé (s. 16. tammikuuta 1973) on kamerunilainen jalkapalloilija. Hänen pelipaikkansa on keskikenttäpelaaja.


title: Marcel Mahouvé

text: Mahouvé on pelannut muun muassa Ranskassa Montpellier’ssa 1997–2002 sekä Clermontissa 2002–03. Vuonna 2004 Mahouvé siirtyi Suomen Veikkausliigaan FC Interiin, jossa hän pelasi yhden kauden. Tämän jälkeen hän on pelannut muun muassa Skotlannissa Hamiltonissa sekä Saksassa 1. FC Saarbrückenissa.


title: Marcel Mahouvé

text: Kamerunin maajoukkueessa Mahouvé oli mukana Ranskan MM-turnauksessa 1998, jossa hän pelasi yhdessä ottelussa. Sen lisäksi hän oli mukana Afrikan mestaruusturnauksessa 2002, jonka Kamerun voitti.


title: Marcel Mahouvé

text: Mahouvé on saksalaisten myös ammatikseen jalkapalloilevien sisarusten Francis, Nicole ja Sylvie Baneckin setä.


title: Teksasinkirjoahven

text: Teksasinkirjoahven ("Herichthys cyanoguttatus") on kirjoahveniin kuuluva kala, joka on suosittu akvaariokalana.


title: Teksasinkirjoahven

text: Teksasinkirjoahven kasvaa noin 30 cm pitkäksi. Se on pohjaväriltään vaalean siniharmaa, vaaleampien pisteiden kuvioima, ja kyljessä on kolme mustaa täplää. Aikuisen uroksen otsaan kasvaa kyhmy.


title: Teksasinkirjoahven

text: Teksasinkirjoahven on kotoisin Rio Granden vesistöstä Teksasista ja Meksikon pohjoisosasta. Se on Yhdysvaltojen ainoa luonnonvarainen kirjoahvenlaji.


title: Teksasinkirjoahven

text: Teksasinkirjoahven kaivelee pohjaa, joka kiskoo kaikki akvaarion kasvit juuriltaan. Sitä voi pitää seura-akvaariossa sopivassa seurassa varsinkin nuorena. Kutuikään tultuaan teksasinkirjoahvenpari alkaa kuitenkin puolustaa reviiriään voimakkaasti.


title: Teksasinkirjoahven

text: Sopiva lämpötila on 22-33 C, pH noin 7 ja kovuus 5-12 GH.


title: Juha Hänninen

text: Juha Pekka Hänninen (s. 11. syyskuuta 1959 Oulu) on suomalainen nyrkkeilijä, kunnallispoliitikko, sekä teologian maisteri. Hänninen aloitti Oulun kaupunginvaltuuston puheenjohtajana 15. kesäkuuta 2015.


title: Juha Hänninen

text: Hänninen aloitti urheilu-uransa 1976 Oulun Tarmon nyrkkeilyseurassa ja ensimmäisen kansallisen ottelunsa hän kävi jo vuonna 1976. Suomen mestaruuden alle 81 kilon sarjassa Juha Hänninen voitti neljänä vuonna peräkkäin, 1981–1984. Nyrkkeilyn EM-kilpailuihin hän osallistui vuosina 1981 ja 1983, selviten jälkimmäisenä vuonna toiselle kierrokselle. Los Angelesin olympialaisissa Juha Hänninen edusti Suomea 1984.


title: Juha Hänninen

text: Vuonna 1988 Hänninen aloitti Oulussa yleisölle suunnatun kuntonyrkkeilyharrastuksen. Vuosien kuluessa Oulun kuntonyrkkeilijät ry on kasvanut yhdeksi Oulun suosituimmista harrastepohjalta toimivista liikuntapalvelujen tarjoajista. Nykyään kuutena päivänä viikossa järjestettävissä harjoituksissa käy useita satoja liikunnan harrastajia joka viikko.


title: Juha Hänninen

text: Ammatiltaan Hänninen on opistoupseeri, sotilasarvoltaan majuri (ylennys 4.6.2017 Puolustusvoimain lippujuhlan päivänä). Hän jäi eläkkeelle Oulun sotilaspiirin turvallisuuspäällikön tehtävistä vuonna 2010. Hänninen on toiminut vuodesta 2000 lähtien ensin sitoutumattomana, myöhemmin kokoomuslaisena Oulun kaupunginvaltuutettuna ja Kokoomuksen valtuustoryhmän puheenjohtajana vuodesta 2011. Kaupunginvaltuustossa hän on ajanut voimakkaasti terveyteen, liikuntaan, nuorten hyvinvointiin ja vanhuspalveluihin liittyviä asioita.


title: Leena Havunen

text: Leena Havunen (s. 12. toukokuuta 1984) on Seinäjoelta kotoisin oleva suomalainen lentopalloilija. Hän pelasi kaudella 2011–2012 LP Kangasalan joukkueessa naisten lentopallon SM-liigassa. Pelipaikaltaan hän oli libero.


title: Leena Havunen

text: Havunen aloitti lentopallouransa Seinäjoen Maila-Jussien riveissä juniorina. Kaudella 2001 hän nousi 17-vuotiaana Seinäjoen Tangon naisten SM-liigajoukkueeseen, josta asti hän on jatkanut pelaamista kotimaisessa liigassa. Havunen lähti pelaamaan Messukylän Toverit kaudeksi 2003, kun Seinäjoen Tangon ajautui talousvaikeuksiin, joka johti lopulta liigapaikan menettämiseen.


title: Leena Havunen

text: Messukylän Tovereista hän suuntasi Hämeenlinnan Tarmo-Volleyhin (nyk. Vanajan Racing Club). Tarmo Volley oli voittanut peräti neljä suomenmestaruutta peräkkäin 2000 vuodesta lähtien. Vanajan Racing Clubissa Havunen pelasi kausilla 2004–2008. Ensimmäisellä kaudellaan Hämeenlinnassa hän sai hopeaa, jonka jälkeen hän voitti suomenmestaruuden neljä kertaa peräkkäin 2005, 2006, 2007 ja 2008. Kaudella 2006 Havunen valittiin SM-liigan tähtiseitsikkoon.


title: Leena Havunen

text: Leena Havunen on Vanajan Racing Clubin yksi kokeneimmista pelaajista. Racing Club uusiutui kaudeksi 2008 rajusti, ja Havunen oli ainoa jäljellä oleva pelaaja vuoden 2006 mestarijoukkueesta. Havunen oli kauden 2008 runkosarjassa paras vastaanottoja ja keräsi kehuja puolustuspelistään. Hänet valittiin helmikuun kuukauden pelaajaksi vuonna 2008.


title: Leena Havunen

text: Havunen kuului myös Suomen naisten lentopallomaajoukkueeseen. Hän pelasi ensimmäisen A-maaottelunsa 4. toukokuuta 2003 Viron maajoukkuetta vastaan. Naisten A-maajoukkueessa hän toimi ykkösliberona.


title: Leena Havunen

text: Henkilökohtaiset:


title: Leena Havunen

text: Joukkueessa:


title: Leonidas Polk

text: Leonidas Polk (10. huhtikuuta 1806 – 14. heinäkuuta 1864) oli Etelävaltioiden kenraali Yhdysvaltain sisällissodassa. Hän oli siviiliammatiltaan maanviljelijä Mauryn piirikunnasta Tennesseestä, ja presidentti James K. Polkin kolmas serkku. Hän työskenteli myös piispana episkopaalikirkossa Louisianassa, ja siitä syystä hänet tunnetaan taistelevana piispana.


title: Leonidas Polk

text: Polk syntyi Raleighissa Pohjois-Carolinassa ja kävi Pohjois-Carolinan yliopistoa Chapel Hillissä ennen kuin meni West Pointin sotilasakatemiaan. Viimeisenä opiskeluvuonnaan hän liittyi episkopaalikirkkoon. Valmistumisensa jälkeen 1827 hän luopui sotilasurasta. Hänestä tuli diakoni 1830. Sinä vuonna hän nai Frances Ann Deverauxin ja tuli piispa Richard Channing Mooren avustajaksi Richmondiin.


title: Leonidas Polk

text: 1832 Polk muutti Maury Countyyn perheineen ja rakennutti perhekappelin, St. John'sin kirkon, Ashwoodiin. Hän oli piispana Pyhän Pietarin kirkossa Columbiassa, Tennesseessä. Hänet nimitettiin lounaisosavaltioiden lähetyspiispaksi 1838 ja Louisianan piispaksi 1841. Piispa Polk oli Etelä-Sewaneen yliopiston johtavia perustajia Tennesseessä. Hänen visionsa mukaan yliopistosta olisi tullut Etelävaltioiden johtava yliopisto, Yhdysvaltain vastine Oxfordin ja Cambridgen yliopistoille.


title: Leonidas Polk

text: Sisällissodan syttyessä Polk veti Louisianan episkopaalisen konvention pois Yhdysvaltain episkopaalikirkosta. Hänen ystävänsä ja huonetoverinsa West Pointissa, Jefferson Davis, suostutteli Polkin hyväksymään nimityksen Etelävaltioiden armeijaan. Polk nimitettiin kenraalimajuriksi komentamaan hallintoalue kahta (aluetta Mississippi- ja Tennesseejokien välillä) 1861. Hän syyllistyi yhteen sisällissodan suurimmista möhläyksistä lähettämällä joukkojaan valtaamaan kentuckylaista Columbuksen kaupunkia syyskuussa 1861. Kentyckyn hallinto oli julistautunut puolueettomaksi, mutta Polkin joukkojen suorittama hyökkäys sai sen siirtymään nopeasti unionin leiriin.


title: Leonidas Polk

text:
Polk organisoi Mississippin armeijan ja osia Tennesseen armeijasta, missä hän myöhemmin palveli kenraaliluutnanttina. Polk suunnitteli joukoilleen oman erikoisen taistelulippunsa, sinisellä pohjalla olevan Pyhän Yrjön ristin koristettuna 11 tähdellä, jotka kuvasivat jokaista etelävaltioita. Shilohin taistelussa Polk komensi armeijakuntaa.
Seuranneista erimielisyyksistä kenraali Braxton Braggin kanssa, Polk siirrettiin Mississippiin, ja otti myöhemmin komentoonsa Alabaman, Mississippin ja Itä-Louisianan. Braggin seuraaja Joseph E. Johnston käski Polkin joukkoineen liittyä Tennesseen armeijaan Atlantan kampanjaa varten.


title: Leonidas Polk

text: Polk oli tiedustelemassa vihollisen asemia esikuntansa kanssa 14. kesäkuuta 1864, kun hän sai surmansa Pohjoisvaltioiden ampumasta Hotchkiss-tykinkuulasta Pine Mountainissa, Mariettassa, Georgiassa. Huolimatta huonoista kenttäsuorituksistaan Polk oli joukkojensa keskuudessa suosittu ja hänen kuolemaansa surtiin laajalti Tennesseen armeijassa. Polk haudattiin Augustaan Georgiaan, mutta vuonna 1945 hänen ja hänen vaimonsa jäänteet siirrettiin Kristuksen katedraaliin New Orleansiin.


title: Minutemen (vuoden 2008 elokuva)

text: Minutemen on Disney Channelin vuonna 2008 julkaistu nuorten tieteiselokuva, jonka on ohjannut Lev L. Spiro.


title: Minutemen (vuoden 2008 elokuva)

text: Virgil Fox ja Charlie Tuttle ovat kuuluneet high schoolinsa epäsuosittuihin oppilaisiin ensimmäisestä koulupäivästä lähtien. Kolmannen kouluvuoden alulla Charlie kertoo ystävälleen keksineensä, kuinka voisi rakentaa aikakoneen. Avukseen he värväävät Zeke Thompsonin, joka hänkin kuuluu epäsuosittuihin. Aikakoneen valmistuttua Virgil keksii, että he käyttäisivät sitä auttaakseen koulun muita kiusaamista tai muita vääryyksiä kohdanneita oppilaita.


title: Minutemen (vuoden 2008 elokuva)

text: Kolmikko kutsuu itseään ”minuuttimiehiksi”, vaikka muiden oppilaiden keskuudessa anonyymit sankarit tunnetaankin lumipuvuistaan, joita he käyttävät suojautuakseen aikapyörteen kylmyydeltä. Pian Charlie kuitenkin huomaa, että heidän aikahyppynsä ovat sivuvaikutuksenaan tehneet reiän aika-avaruusjatkumoon. Minuuttimiehet joutuvat pelastamaan koko maailman suurelta tuholta.


title: Jaana Ronkainen

text: Jaana Ronkainen (s. 22. marraskuuta 1965 Oulu) on suomalainen entinen kilpajudoka.


title: Jaana Ronkainen

text: Hänen parhaat saavutuksensa ovat judon Euroopan mestaruus (1989) ja EM-hopea (1988) 52-kiloisten sarjassa sekä EM-pronssi 48-kiloisissa (1982). Vuoden 1990 EM-kilpailuissa hän oli 52-kiloisissa seitsemäs.


title: Jaana Ronkainen

text: Ronkainen edusti seuratasolla Oulun Judokerhoa ja Tampereen Fusegia. Hän voitti Suomen mestaruuden 48-kiloisten sarjassa 1981–1983, 52-kiloisissa 1985–1989 ja 56 kilogramman sarjassa 1991–1992. SM-hopeaa hän sai 48-kiloisissa 1984. Hän sai mitaleja myös Pohjoismaiden mestaruuskilpailuissa, Britannian ja Saksan avoimissa, Fukuokan turnauksessa sekä opiskelijoiden MM-kilpailuissa. Ronkainen päätti kilpauransa vuoden 1992 EM-kilpailujen jälkeen, mutta hän vieläkin valmentaa esimerkiksi kilpajudokoita Oulun Judokerhossa muun seurassa työskentelyn ohella.


title: Jaana Ronkainen

text: Ronkainen on avioliitossa, ja hänellä on kolme lasta. Koulutukseltaan hän on lääketieteen tohtori.


title: Bokserit

text: Bokserit ovat miesten suosittu lyhytlahkeinen alusvaatemalli, jotka ovat joko väljät (varsinaiset bokserit, "boxers") tai ihon myötäiset ("boxer briefs" tai "trunks"). Suomessa molempia tyyppejä nimitetään yksinkertaisesti boksereiksi.


title: Bokserit

text: Termiä on käytetty Yhdysvalloissa vuodesta 1944 asti kuvaamaan elastisella vyötäröllä varustettuja lyhyitä shortseja, joita nyrkkeilijät (eng. "boxer") alkoivat tuolloin käyttämään nahkavyötettyjen shortsien sijaan.


title: Bokserit

text: Bokserit valmistetaan tyypillisesti puuvillakankaasta.


title: Latrell Sprewell

text: Latrell Fontaine Sprewell (s. 8. syyskuuta 1970) on yhdysvaltalainen entinen koripalloilija, joka pelasi viimeksi NBA:ssa Minnesota Timberwolvesin riveissä kaudella 2004–2005. Sprewell on 196 senttiä pitkä ja oli pelipaikaltaan pieni laitahyökkääjä/heittävä takamies.


title: Latrell Sprewell

text: Sprewell valittiin NBA:n toiseen tulokasviisikkoon kaudella 1992–1993 sekä NBA:n ensimmäiseen tähdistöviisikkoon kaudella 1993–1994. Hän edusti NBA:ssa Golden State Warriorsia vuosina 1992–1998, New York Knicksiä vuosina 1998–2003 sekä Minnesota Timberwolvesia vuosina 2003–2005.


title: Latrell Sprewell

text: 1. joulukuuta 1997 Latrell Sprewell kuristi Warriorsin harjoituksissa valmentaja P. J. Carlesimoa 10–15 sekunnin ajan ennen kuin muut pelaajat tulivat väliin. Noin 20 minuuttia myöhemmin hän vielä palasi harjoituksiin ja löi Carlesimoa. Sprewell sai aluksi 82 ottelun pelikiellon, joka lyhennettiin myöhemmin 68 otteluun. Pelikielto on NBA-historian pisimpiä. Sprewell ei enää jatkanut Warriorsissa, vaan siirtyi tammikuussa 1999, , päätyttyä, New York Knicksiin, joka antoi Warriorsille vaihdossa kolme pelaajaa.


title: Markku Pesonen

text: Markku Pesonen on oululainen voimanostaja. Hänen parhaat saavutuksensa ovat Euroopan mestaruus ja MM-hopea vuodelta 1983. Hän edusti urheiluseura Oulun Tarmoa.


title: Norma Jean (yhtye)

text: Norma Jean on yhdysvaltalainen metalcore-yhtye kotoisin Douglasvillesta, Georgiasta. Vuonna 1997 perustetulla yhtyeellä on levytyssopimus Solid State Recordsin kanssa. Norma Jean kuuluu tyylilajinsa kärkinimiin, ja sen albumit "O God, the Aftermath" ja "Redeemer" ovat saavuttaneet sijoja Billboardin listoilla, myyden yli 100 000 kappaletta kumpaakin albumia pelkästään Yhdysvalloissa. Albumit "Redeemer" ja "The AntiMother" on lisensoitu Century Media Records -levymerkille.


title: Norma Jean (yhtye)

text: Luti-Kriss-nimisestä orkesterista kehittynyt Norma Jean perustettiin, kun Luti-Krissin kokoonpanoon liittyi eri basisti ja rumpali turntable-soittajan tilalle. Luti-Kriss-nimellä yhtye ehti julkaista EP:n, kaksi split-EP:tä ja yhden albumin.


title: Norma Jean (yhtye)

text: Uusi bändi sai nimensä näyttelijä Marilyn Monroelta, jonka oikea nimi oli Norma Jeane Baker. Silloisen rumpali Daniel Davisonin mukaan he halusivat nimellä olevan myös hengellinen ulottuvuus ja sanakirjasta katsottuaan he huomasivat, että "Norma" tarkoittaa mallia ja "Jean" Jumalan armoa ja laupeutta, joten yhdistettynä nimi tarkoittaa "Armon ja laupeuden mallia".


title: Norma Jean (yhtye)

text: Vuonna 2002 yhtye julkaisi albumin "Bless the Martyr and Kiss the Child" Solid State Recordsilla, ja maaliskuussa 2005 Norma Jean julkaisi toisen albuminsa nimeltä "O God, the Aftermath".


title: Norma Jean (yhtye)

text: Alkuperäinen laulaja Josh Scogin jätti yhtyeen pian "Bless the Martyr and Kiss the Childin" julkaisun jälkeen ja perusti The Chariotin. Hänen tilalleen tuli Brad Norris puolentoista vuoden ajaksi. Sen jälkeen laulajaksi liittyi Cory Brandan, joka soitti aiemmin yhtyeissä Eso-Charis, Living Sacrifice ja Uses Fire. Alkuperäinen basisti Joshua Doolittle jätti myös yhtyeen samoihin aikoihin kuin Scogin. Doolittlen tilalle tuli Jake Schultz vuonna 2003.


title: Norma Jean (yhtye)

text: Jäsenvaihdosten jälkeiset albumit "O God the Aftermath" (2005) ja "Redeemer" (2006) nostivat yhtyeen suosiota nousten Billboard-listoille. Jälkeen mainitun tuotti ja äänitti Ross Robinson. "O God the Aftermathin" kansitaide sai Grammy-ehdokkuuden luokassa Best Recording Package vuonna 2006. Kansitaiteen suunnitteli Asterisk Studion omistaja ja Demon Hunter -yhtyeen laulaja Ryan Clark.


title: Norma Jean (yhtye)

text: 21. syyskuuta 2007 rumpali Daniel Davison ilmoitti jättävänsä yhtyeen sen jälkeen, kun yhtyeen konserttikiertue päättyisi. Hän teki viimeisen konserttinsa marraskuussa 2007 Irving Plazalla, New Yorkissa. Davison tuli myöhemmin tunnetuksi ohjaamiensa musiikkivideoiden lisäksi Underoathin ja Every Time I Die -yhtyeiden rumpalina.


title: Norma Jean (yhtye)

text:
Vuonna 2007 Norma Jean kirjoitti uutta musiikkia ja soitti vuonna 2008 Warped Tour -kiertueella.
Yhtye kirjoitti kappaleen Helmet-yhtyeen Page Hamiltonin kanssa. Yhtye työskenteli toistenkin vierailevien kirjoittajien kanssa. Helmikuun alussa yhtye ilmoitti, että rumpalin paikan Norma jeanissa täyttää Chris Raines, joka soittaa myös yhtyeessä Spitfire.


title: Norma Jean (yhtye)

text: 5. elokuuta 2008 Norma Jean julkaisi albumin "The Anti Mother". Kappaleesta "Robots 3 Humans 0" kuvattiin musiikkivideo, ohjaajanaan Daniel Chesnut. Yhtye lähti kiertueelle kuvauksien jälkeen.


title: Norma Jean (yhtye)

text: 3. marraskuuta 2009 yhtye ilmoitti jättävänsä pitkäaikaisen levy-yhtiönsä Solid State Recordsin siirtyäkseen riippumattomalle Razor & Tielle. Uuden labelin "Meridional" ilmestyi heinäkuun 13. 2010. "Meridional" on teemaltaan aiempaa raskaampi ja synkempi.


title: Norma Jean (yhtye)

text: Marraskuussa 2010 Norma Jeanin edellinen levy-yhtiö Solid State Records julkaisi retrospektriivisen katsauksen menneeseen julkaisten kokoelman "Birds and Microscopes and Bottles of Elixirs and Raw Steak and a Bunch of Songs". Kokoelmaboxi sisältää bändin kolme ensimmäistä, Solid Staten julkaisemaa, levyä ("Bless the Martyr and Kiss the Child", "Redeemer" sekä "O God, the Aftermath").


title: Norma Jean (yhtye)

text: Maaliskuussa 2012 yhtye vieraili ensimmäistä kertaa Suomessa Dead & Divine:n ja The Chariotin kanssa Nosturissa. Norma Jeanin alkuperäinen vokalisti, The Chariotin Josh Scogin, yhtyi lavalla "Memphis Will Be Laid to Waste" -kappaleeseen toiseksi vokalistiksi.